room for thoughts: August 2007\nΚάθομαι και δεν ξέρω τι να κάνω. Το μυαλό μου στο κενό. Βρίσκω το κάθε τι ανάρμοστο, τους στίχους των Foo Fighters χλευαστικούς, ειρωνικούς, αλλά το τραγούδι μ' αρέσει. Βλέπω ό,τι αηδία πέσει στην αντίληψη μου, όσο κι αν αυτή έχει αλλοιωθεί. Μήπως όμως ισχυροποιήθηκε, τώρα που φοβάμαι; Δεν κοιμήθηκα το πρώτο βράδυ. Το ζούσα. Καθώς με καταπλάκωνε το βάρος, ίσως και της ίδιας μου της συνείδησης, δεν είχα συνειδητοποιήσει πως ήταν απλά εφιάλτης. Στην αρχή έχασα τη φωνή μου. Για καλό θα πουν πολλοί. Έδινα τροφή στην όραση, μάθαινα, έβλεπα και μάθαινα πως πρέπει να συμπεριφερθώ. Μετά έκανα να μιλήσω, αλλά δε θα ήταν σωστό. Όταν τελικά το παράκανα, τρόμαξα και πάλι. Από τις φωνές. Διέλυσαν την ψευδαίσθηση που δημιούργησα με τις δικές μου φωνητικές χορδές, με επανέφεραν στην πραγματικότητα. Όπως μετά τον εφιάλτη. Όμως τώρα πια τον ζούσα. Ξύπνησα μέσα σ' αυτόν; Ο άλλος μου εαυτός προσπάθησε να βγει στην επιφάνεια. Δεν τον ενδιαφέρει κανένας και τίποτα. Δε νοιάζεται αν πρέπει ή όχι να δράσει, να εκφραστεί. Την τρίτη μέρα, το πράσινο τέρας της ζήλειας ήρθε να του κάνει παρέα και να τον θρέψει. Ο πρώτος, θα ήθελε να ζούσε στο μυαλό και τις συνειδήσεις πολλών. Ο άλλος, δεν ενδιαφέρεται για κανέναν. Θέλει να ζει για να διαλύει. Φτύνει δηλητήριο και ζει από τη δυστυχία. Των άλλων ή του άλλου μου εαυτού; Δεν το έχω καταλάβει. Ίσως να θέλει και τη δική μου αποκλειστικότητα. Ζω σε έναν παράλληλο κόσμο που έχει πλάσει το άλλο μου μισό. Η ανασφάλεια και η άγνοια σιγά σιγά με κατατρώνε. Δεν είμαι σίγουρος για τίποτα. Τζάμπα διαβάζεις. Ζω στην παράνοια. Ποιο εγώ μου τα γράφει; Ποιο "εγώ" είμαι πραγματικά εγώ; Εσύ με ξέρεις;\nWhat if I say I'm not like the others. What if I say I'm not just another one. Who's the pretender?\nΊσως να έπρεπε να το ονομάσω The MPD diaries. Θα ακολουθήσουν κι άλλα... Δεν την έχω γλιτώσει την οικογενειακή παράδοση...\nPosted by oni at 7:53 PM 3 comments:\nLabels: delusional, greek, me myself and I, psycho, thought\nΤο κεφάλι μου πάει να σπάσει και δεν έχω καταλάβει το γιατί. Μπορεί οι πολλές πληροφορίες που συσσωρεύτηκαν και κοντεύει να εκραγεί. Μαζί του, θα ξεχυθούν χιλιάδες δάκρυα, που συγκρατούσα μόλις το έμαθα, καθώς οδηγούσα, μόλις έφτασα, όταν σε είδα. Προσπαθούσα όσο μπορούσα να φανώ δυνατός. Μερικές φορές νομίζω ότι μέσα στην κατατονία σου το πρόσεξες και συ. Κοιτούσα όλα τα εξαρτήματα, το σώμα σου καλυμμένο με το σεντόνι του νοσοκομείου, πως προσπαθούσες να σηκωθείς γιατί δεν άντεχες την ακινησία. Δεν ήξερα τι να φέρω μαζί μου για να σε κάνω να ξεχαστείς. Ο Μπομπ ελπίζω να σου κρατάει συντροφιά. Ευχόμουν να μην είναι τίποτα σοβαρό.\n-Πότε θα βγεις;\n-Σε 15 μέρες.\nΜετά έμαθα τα υπόλοιπα. Σταδιακά. Όπως και η μητέρα σου. Απίστευτη υπομονή αυτή η γυναίκα. Την ευγνωμονώ που με σκέφτηκε και μου τηλεφώνησε. Άκουσα τη φωνή σου και έχασα τη δική μου. Περίμενα να περνάς καλά, να είσαι με τους δικούς σου σε μια παραλία. Θα ήθελα να σου πω κι άλλα, αλλά θα κάνω ό,τι μπορώ για να περάσεις τέλεια αφού βγεις. Εύχομαι να γίνει πολύ σύντομα. Κανείς δε θέλει να βλέπει ανθρώπους να ταλαιπωρούνται. Πόσο μάλλον όταν τους νοιώθει τόσο δικούς του. Αύριο θα είμαι πάλι εκεί, θα φέρω και σημειώσεις ξανά, να κάνω πως διαβάζω. Να ξεγελώ τον εαυτό μου και να χάνομαι σ' αυτές τις στιγμές που δε νοιώθω καλά. Εσύ, μάλλον πήρες από τον πατέρα σου. Απορούσα που έβρισκες όλο αυτό το κουράγιο. Εσύ μας έδινες δύναμη κι όχι εμείς παρόλο που γι' αυτό ήρθαμε υποτίθεται. Χθες το βράδυ στο όνειρό μου γλίτωσες από τη λάβα. Γι' αυτό δε φοβάμαι. Δε σε φοβάμαι. Θα πάνε όλα καλά. Γίνε πολύ γρήγορα καλά. Ακούς;;;\nPosted by oni at 10:33 PM 6 comments:\nLabels: get well soon, greek, sad\nPosted by oni at 6:53 PM 4 comments:\nΝαι, κάτι μπορεί και να με χάλασε. Ίσως ο αέρας της άλλης μεριάς της πόλης. Είμαι περίεργος. Είμαι τραγικός, το ξέρω. Άλλωστε, μετά, εγώ το προκάλεσα. "Δοκίμασε και θα δεις...". Και δεν ήμουν εκεί. Γύρισα σπίτι με το λαιμό μου μελανιασμένο, σημάδια από δόντια σε μύτη και χέρια και ματωμένα χείλη. Και δεν ένοιωσα τίποτα.\nΦιλί. Υπέροχο. Μπορεί και το καλύτερο ως τώρα. Οι αισθήσεις μου ήταν εκεί. Άγγιζα και ένοιωθα. Φιλούσα και το μυαλό μου δούλευε. Δε μπορούσα να αφεθώ. Το στόμα μου βρεγμένο και να διψάω συνέχεια. Απέτρεπα τα χέρια να φτάσουν χαμηλά. Δεν ένοιωθα τίποτα. Σκεφτόμουν. Τι κάνω και τι όχι. Πως θα ξενέρωνε. Και ίσως αυτό να περίμενα. Ή και να ήλπιζα. Μίλησα για ανασφάλειες, κάτι που ακούνε οι φίλοι και με βρίζουν. Δεν είπε τίποτα. Μιλούσα με "μαλάκα" και "ρε". Θύμωνε, καθώς σχεδίαζε το μέλλον. Ανησυχούσα και αν θα τα έβγαζα πέρα σε νέο ρόλο. Δε θα γινόμουν καλός ηθοποιός. Έδειχνα πως δεν ήμουν εκεί.\nΦιλιά. Περισσότερα. Για να μη μιλήσω; Για να χαλαρώσω; Κουμπωμένος ως πάνω, πνιγόμουν και πάσχιζα να πάρω ανάσα. Ξεφυσούσα σα να έφευγε ένα βάρος ή να ερχόταν ένα άλλο. Στην αρχή έτρεμα κι όλας. Ολόκληρος. Δε μπορούσα να το σταματήσω. Έτρεμα. Γιατί φοβόμουν; Η καρδιά μου χτυπούσε δυνατά και το πόδι μου να συσπάται απ' το άγχος...\nΦιλιά. Πιο πολλά. Υγρασία. Αυτό μόνο. Και να φέρνω στο μυαλό κινήσεις. Βήματα. Να σχηματίζονται τα δέντρα αποφάσεων και ακαριαία να επιλέγω πορεία, να μη σταματώ τις επιλογές, να μην αφήνομαι, να ελέγχω τα πάντα. Εκτός από το άγχος. Το κορμί μου δεν αντέδρασε ούτε στιγμή. Δεν έφταιγε.\nΠόνος. Στη γλώσσα. Και στη γλώσσα του σώματος, εγώ μακριά.\nΑίμα. Μπλέχτηκε με τα φιλιά, δεν κατάλαβα τη γεύση του, ένοιωθα το κάψιμο. Στα χείλη. Τα δάχτυλα μου έγιναν κόκκινα. Ανεξίτηλο το χρώμα του. Το σώμα μου σταμάτησε να τρέμει, μα δε σάλευε καθόλου. Η διαδρομή που το μυαλό μου επέλεξε αυτή τη φορά έλεγε να κλείσω τα μάτια και να φανταστώ αυτό που ήθελα να δω. Ό,τι λάτρευα θα ήταν εκεί. Μα δεν έγινε τίποτα. Άρα δεν έφταιγε. Ήμουν εγώ. Θυμήθηκα το πρώτο μου φιλί. Είχα ακούσει πολλά μετά. Πως δεν έπρεπε να το κάνω, όχι έτσι, όχι κάτι τέτοιο, όχι εγώ. Δεν έπρεπε. Γιατί εκεί, ακολουθούσα. Μιμούμουν πιστά τις κινήσεις, ήμουν μια μηχανή με καύσιμο την περιέργεια. Τώρα ήμουν ένα σαράβαλο. Κατάλαβα πως δεν πρέπει να το κυνηγώ. Ίσως δεν είμαι σαν τους άλλους. Μπορεί να έχεις δίκιο Κ.\nΓύρισα σπίτι με το λαιμό μου μελανιασμένο, σημάδια από δόντια σε μύτη και χέρια και ματωμένα χείλη. Ήμουν εγώ. Δε ξέρω τελικά αν ήμουν εκεί. Ακόμη κι όταν το μυαλό μου ταξίδευε στις πιο κρυφές μου φαντασιώσεις, δεν αντέδρασα. Ήμουν εγώ. Και ήμουν εκεί. Μα δεν ένοιωσα τίποτα...\nPosted by oni at 4:01 PM 1 comment:\nLabels: greek. a date, thought\nPosted by oni at 8:21 PM 2 comments:\nΗ Reiko ήταν μια φτωχιά, κοινή, Μαρία-της-γειτονιάς, που κόρταρε από καιρό τον Shunsuke Tsubakikoji, το μεγαλύτερο γιο της γνωστής οικογενείας και τελικά κατάφερε, τον τύλιξε και την παντρεύτηκε. Καλός χάνος αυτός, ήξερε τι έκανε αυτή. Όλως τυχαίως, την επόμενη κι όλας μέρα, πάρτον κάτω, του θανατά ο Shunsuke, αλλά είχε προλάβει να της χώσει ένα τριαντάφυλλο ανάμεσα στα προτεταγμένα στήθια της γυναίκας που πολύ πρόλαβε να χαρεί. Τώρα αυτή ζητάει το σπίτι, η αλήτισσα! Αλλά όλο το συγκενολόι του γαμπρού, που δεν είναι τυχαίες άλλα μ' όνομα, αριστοκράτισσες, εξανίστανται και ορμούν να τη φάνε λάχανο τη τσούλα. Που και το καμάρι τους τους έφαγε και προσπαθεί να κονομήσει και ολάκερο το σπίτι. Τόλμησε να ζητήσει προίκα η ξεδιάντροπη! Όχι! Δε θα αφήσουν κάτι τέτοιο να συμβεί! Θα συγκρουστούν με τη Reiko όπως κάθε εκλεπτυσμένη, κομψή και ραφιναρισμένη κιουρία της εποχής γνωρίζει. Γιατί μπορεί τώρα οι δικές μας αγριόγατες να λύνουν τις διαφορές τους με ξεμαλλιάσματα και νυχιές, αλλά τότε... αχ, άλλες εποχές. Με αέρα αριστοκρατίας, με το γάντι! Ή και χωρίς. Αρκεί το χαστούκισμα να 'ναι γερό.\nΚαι εδώ έρχεσαι εσύ. Φυσικά και είσαι η Reiko, γιατί μπορεί οι ακαμάτρες κι οι φτωχές να 'χουν τις τύχες τις καλές (όπως εδίδαξαν τα βραζιλιάνικα σίριαλ ανά την υφήλιο), αλλά σ' αυτή τη ζωή, όλα τα αγαθά κόποις κτώνται και για να γίνεις ζάμπλουτη με υπηρέτες πρέπει να bitch-slap κάθε τελευταία στο σπίτι του χαμένου αντρός σου. Βάλτες όλες στη θέση τους! Κόρες, συννυφάδες, μανάδες και φάλαινες δολοφόνους (θα δεις...)\nΚλικάρετε πάνω στην εικόνα για να παίξετε. Έχει και οδηγίες κι είναι -πλέον- και στ' Αγγλικά!\nPosted by oni at 10:51 AM 4 comments:\nLabels: fun stuff, games, slapping\nPosted by oni at 6:28 PM 1 comment:\nThe intricacies of lying are woven into my skin;\none pull of the thread, another tangled web.\nThe lurid silver lining is nowhere to be seen,\nmy logic, trust and sanity forever seem to ebb...\nThe sum of needles onto me control my broken nerves,\nI tighten strings to pull myself together once again.\nMy mouth is spouting venom for no one that deserves\nthe crippled company of mine I make them all disdain.\n© l0v3l3ss 2007\nphoto from Björk's music video Pagan Poetry\nPosted by oni at 12:27 PM No comments:\nB-boys, b-girls, όξω απ' το Dance... Στεναχωρήθηκα πολύ με την έξοδο της Sara αλλά δε μ' ένοιαξε και τόσο η αποχώρηση του Dominic. Βέβαια πρέπει να συμφωνήσω με τον Tyler και να πω πως οι γυναίκες είναι αυτές που αξίζουν να μείνουν στην τελική τετράδα γιατί οι άντρες είναι χειρότεροι. Μπορεί όχι ο Danny, αλλά η μούρη του έχει ένα ψευτοτουπέ που μου λέει "γεια σας είμ' ο μαμιάς της γειτονιάς σας" και με κάνει να μην τον πάω. Ξεπέζεψε Danny! (Καλά η απόλυτη φράση που μου έχεις κολλήσει είναι αυτή, αν ακόμη διαβάζεις, ταιριάζει παντού!).\nΌπως και να 'χει, εμένα αυτό το αργεντίνικο τανγκό μ' άρεσε απ' όλα περισσότερο, παρόλο που βούρκωσα στη χορογραφία της Mia Michaels. Στεναχωρήθηκα και με την Mary Murphy. Επέλεξα το ανεβαστικό τανγκό, βοηθούσε και η μουσική, γιατί δε μπορώ άλλο ψυχοπλάκωμα. Η Sabra, με μόλις 4 μήνες (χρόνια; δε θυμάμαι πρέπει να το κοιτάξω αλλά κάτι μου λέει πως ήταν μήνες!) training είναι απίστευτη και κατά τη γνώμη μου πρέπει να το πάρει. Άντε η Lacey αν όχι η Sabra.\nPosted by oni at 11:37 AM 3 comments:\nLabels: Danny, Sabra, Sara, so you think you can dance, Top 6\nΘα πρέπει να πιστέψω τα λόγια του ethan όταν θα με βγάλει βόλτα στις 27 Αυγούστου ώρες 8 με 9 (το 'δεσα σκοινί-κορδόνι κι η τιμή σου δε γλιτώνει!) ;\nΌλοι μας χρειαζόμαστε το νέο απίστευτο συναρπαστικό και πρωτοποριακό "παιχνίδι" για το Nintendo DS. Δεν πειράζει που είναι στα ιαπωνικά! Μιλάς στο μικρόφωνο και αναλύει τη φωνή. Η SEGA που το δημιούργησε κάνει λειτούργημα! Το "Kokoro scan" (ανάλυση της καρδιάς - ε! πιασάρικο!) είναι ένα πανίσχυρο όπλο.\nΤο πως θα το παρουσιάσεις στις παραπάνω περιπτώσεις έγκειται στη δική σου ευρηματικότητα. Εκεί που μιλάτε με το γκομενάκι, τσουπ, να το και το Nintendo στο τραπέζι, εκεί που συνεδριάζει ο προιστάμενός σου, πέρνα από δίπλα και πες του με τρόπο "μιλήστε στο ενσωματωμένο μικρόφωνο του DS". Το παν είναι να έχεις τακτ!\nΣας ξορκίζω να δείτε το βιντεάκι που αποτελεί τρέιλερ του "παιχνιδιού". Περιλαμβάνει γύμνια-καρτούν (έτσι πως ξεγυμνώνει την ψυχή του λόγω του Kokoro scan - το πιάσατε;) και real-time καταστάσεις όπου μπορείς να το χρησιμοποιήσεις. Του στυλ "θα με τιμωρήσει ο μπαμπάς που έκανα άνω κάτω το σπίτι;", "θα με πληρώσει ο τσιγκούναρος αφεντικός;", "γιατί με κοιτάει λάγνα ετούτη με την καρδούμπα στη μούρη; μήπως θέλει να το κάνουμε; κι αν θέλει, μ' αγαπάει πραγματικά ή είμαι απλά σκεύος ηδονής;". Απόλαυση!\nΥ.Γ. Θεωρώ περιττό να αναφέρω πως πρόκειται να κυκλοφορήσει μόνο στην Ιαπωνία... Αλλά η μαγεία του DS είναι πως είναι region-free φίλες και φίλοι! Start importing!\nPosted by oni at 8:14 PM 3 comments:\nLabels: fun stuff, games, kokoro scan, Nintendo DS, trailer


Αρχική σελίδαΟΛΥΜΠΙΑΚΟΣΝίκη και στη Θεσσαλονίκη\nΟ Ολυμπιακός νίκησε το πρώτο φετινό ματς που συνάντησε τον ΠΑΟΚ με 3-1 σετ και πέρασε στον τελικό του Λιγκ Καπ. Εκεί κόντρα στον Φοίνικα Σύρου θα διεκδικήσει την πρώτη κούπα. Αλλά έχει και συνέχεια… Το Σάββατο οι δύο ομάδες θα αναμετρηθούν εκ νέου, αυτή τη φορά στη Θεσσαλονίκη.\nΟι «ερυθρόλευκοι» θέλουν ακόμα περισσότερο αυτή τη νίκη. Όχι μόνο γιατί είναι στην έδρα του ΠΑΟΚ, ούτε γιατί θα φανεί ξανά ποιος έχει την καλύτερη ομάδα. Ο Ολυμπιακός «τρέχει» το καλύτερο ρεκόρ στην ιστορία της Βόλεϊ Λιγκ με 38 συνεχόμενες νίκες στο πρωτάθλημα. Και θέλει να διευρύνει ακόμα περισσότερο αυτό το τρομερό ρεκόρ.\nΜε νίκη μέσα στην Πυλαία θα κάνει και ένα ακόμα βήμα για την κατάκτηση της πρώτης θέσης στην κανονική περίοδο. Οπότε τα κίνητρα για την ομάδα του Φερνάντο Μουνιόθ Μπενίτεθ είναι ακόμα πιο μεγάλα. Και η νίκη ο μεγάλος στόχος!


Οίμος-Αθήνα: ΠΕΡΙ ΤΗΣ ΜΑΣΚΟΦΟΡΙΑΣ ΕΝΤΟΣ ΤΟΥ ΝΑΟΥ\nΟΙ ΜΑΣΚΕΣ, Ο ΑΡΧΕΚΑΚΟΣ ΟΦΙΣ ΚΑΙ Ο ΧΡΙΣΤΟΣ!\nΕπειδή την προηγούμενη φορά που έγραψα και είπα για τους ασθενείς τη πίστη να βάλουν ένα σταυρό στη μάσκα που έτσι κι αλλιώς φοράνε, πέσανε να με φάνε με τα σχόλια, θα ήθελα να ξέρω τι λένε τώρα που σε ποσοστό 98% οι εκκλησιαζόμενοι φοράνε μάσκες χωρίς σταυρό (ιατρικές, ή πάνινες μονόχρωμες και εμπριμέ) μέσα στο ναό;\nΕπίσης πως αισθάνονται που ο π. Ευάγγελος Παπανικολάου έχει μάσκα με σταυρό; (Εκτός ναού την φοράει, να εξηγούμεθα!)\nΕγώ να ξεκαθαρίσω ότι δεν φοράω μάσκα και ότι η εικόνα του Χριστού που αφαιρεί τις μάσκες από τα παιδιά και τα βίντεο που ακολουθούν με εκφράζουν ΑΠΟΛΥΤΑ!\nΚαι ναι είναι αίρεση! Αίρεσις του αρχεκάκου όφεως είναι η μασκοφορία μέσα στον ναό διότι αρνείται την Χάρη του Παναγίου Πνεύματος! Μέσα στον ναό είναι αίρεση, αλλά είχα την ελπίδα ότι αν έβαζαν τον σταυρό, ο Χριστός θα τους αποκάλυπτε την πλάνη και θα την πέταγαν εντός του Ιερού Ναού! Γι αυτό το πρότεινα!\nΑυτά για να μην παρεξηγούμεθα...\nΕπίσης στο τελευταίο βίντεο ακούστε τον γέροντα Παΐσιο από την Ι. Μονή Αγ. Γρηγορίου του Παλαμά, για τα εμβόλια και τον αγώνα που έχουμε μπροστά μας!\nΑΥΤΗ Η ΠΙΣΤΙΣ ΤΩΝ ΟΡΘΟΔΟΞΩΝ!\nΠ. Στυλιανός Καρπαθίου: "Η ΜΑΣΚΟΦΟΡΙΑ ΣΤΟΥΣ ΝΑΟΥΣ ΑΠΟΤΕΛΕΙ ΑΙΡΕΣΗ ΚΑΙ ΟΠΟΙΟΣ ΒΡΙΣΚΕΤΑΙ ΣΕ ΑΙΡΕΣΗ..."\nΑΡΧΙΜΑΝΔΡΙΤΗΣ ΠΑΪΣΙΟΣ ΠΑΠΑΔΟΠΟΥΛΟΣ ΙΕΡΑ ΜΟΝΗ ΑΓΙΟΥ ΓΡΗΓΟΡΙΟΥ ΤΟΥ ΠΑΛΑΜΑ ΦΙΛΩΤΑ\nΜόνο τα παλικάρια θα μείνουν στον αγώνα αυτό.(16-4-2021)\nΑΔΕΛΦΟΙ, ΣΤΩΜΕΝ ΕΔΡΑΙΟΙ ΣΤΗΝ ΟΡΘΟΔΟΞΗ ΠΙΣΤΗ ΜΑΣ!!!\nUnknown 18 Απριλίου 2021 - 9:19 π.μ.\nΑφήστε τις μεγαλοστομίες.. τη μάσκα τη βάλαμε για τις αμαρτίες μας.. όσοι εμβολιάζονται κανουν λάθος... Έχω εν γνώσει δύο ναούς στην Ελλάδα όπου δεν φορούσαν συστηματικά μάσκες. Στη μια εκκλησία, ο ιερέας πέθανε από κορωνοιος, όπως και ακόμη τέσσερις πιστοί. Στην άλλη εκκλησία, ο ένας των ιερέων νοσηλεύεται ακόμη με οξυγόνο... Ψάλτες, επιτροποι και ο άλλος ιερέας ασθένησαν ... Κοψτε τις εξυπνάδες, φορέσετε μάσκες και προσευχή και μετάνοια για να φύγει η δοκιμασία .. και κυρίως Μ ε τ α λ η ψ η του σώματος του Κυρίου.. το να βρίσκεσαι στην εκκλησία και να παρακολουθείς δεν λεει τίποτα... Το να κοινωνεις τα λέει όλα.... Σιγηστε και προσευχηθείτε...\nΆρης Πέτρου 18 Απριλίου 2021 - 3:23 μ.μ.\nΗ μάσκα θα σε σώσει βρε.. Βλασφημία μέσα στο ναό είναι,, τι δεν καταλαβαίνεις;;\nΑργύρης μυλωνας 18 Απριλίου 2021 - 5:11 μ.μ.\nΌταν μετανοήσει κάποιος, με συντριβή στρέφεται προς τον Θεό ζητώντας συγχώρεση και το έλεος Του, γιατί προς Αυτόν αμαρτάνουμε οι άνθρωποι. Λοιπόν, όταν προστρέχει ο μετανοημένος άνθρωπος στην καταφυγή Του και το καταφύγιό Του,δεν πάει να Τον προσβάλει.Η μάσκα δείχνει την απιστία και την έλλειψη εμπιστοσύνης. Κατά την μετάνοια δεχόμαστε την τιμωρία και ταυτόχρονα αν ζητούμε την άρση της, δεν προσβάλλουμε Αυτόν που την επέτρεψε και που μπορεί να την άρει.\nΑνώνυμος 18 Απριλίου 2021 - 5:34 μ.μ.\nΣυμφωνώ με τις απαντήσεις και προσθέτω\n1.Η μάσκα εντός του ναού είναι αίρεση.\n2.Το Άγιο Πνεύμα ζει όχι μόνο μέσα στην εκκλησία μας αλλά σε όλο το σύμπαν όσο και μέσα μας.\n3.Ειμεθα Ορθόδοξοι και όχι παπικοι άρα δεχόμαστε την Αγιότητα του Πνεύματος.\n4.Συντάσσομαι με την Αγιορείτικη Παράδοση και όχι με τον πατριάρχη και τον αρχιεπίσκοπο εφόσον τάσσονται εμφανώς στον Πάπα.\nΕν κατακλείδι συντάσσομαι με το έργο του Αγίου Γρηγορίου και πολεμάω τον σημερινό Βαρλααμισμο\nΑνώνυμος 19 Απριλίου 2021 - 1:59 π.μ.\nΘλίβομαι να βλέπω ακόμη και μετά ένα χρόνο, να πιστεύει ο κόσμος ότι το πανί τον προστατεύει από έναν "ιό".\nΑνώνυμος 18 Απριλίου 2021 - 1:28 μ.μ.\nΗ μάσκα δεν κάνει τίποτα καημένε. Και μεις ξέρουμε για τον ένα πεθαμένο και τον ένα βαριά ασθενή που αναφέρεις εσύ πλήθος άλλων περιπτώσεων, που δεν τους έσωσε η μάσκα, με πρώτη-πρώτη ενός ιερέως που πέταγε έξω τους πιστούς που δεν φορούσαν μάσκα. Λίγο μετά κόλλησε ο ίδιος και πέθανε. Άντε να δεις το βίντεο του Τσιόδρα και των άλλων, που μας λέγαν ότι είναι άχρηστες οι μάσκες, λίγους μήνες προτού μας υποχρεώσουν να τις φοράμε, μπας και καταλάβεις. Εσύ άμα θες να τη φοράς, με γεια σου με χαρά σου, δεν σε κυνηγάει κανείς. Λοιπόν, μην ενοχλείς και τους υπολοίπους.\nUnknown 18 Απριλίου 2021 - 1:34 μ.μ.\nΑνώνυμος 18 Απριλίου 2021 - 5:00 μ.μ.\nΤο Ιερό Τέρας (συγγνώμη πατέρα μου, αλλά θέλω να δείξω την υπερβολή της αγιότητός σου) Εφραίμ της Αριζόνας από το 2007 είπε σε πνευματικό του τέκνο: «Θα σας αναγκάσουν να γίνετε κλόουν εσείς οι ιερείς Αμερικής, Καναδά και Ελλάδος.. Θα σας υποχρεώσουν να γίνετε κλόουν και όταν θα λειτουργείτε και όταν θα κοινωνείτε τους πιστούς και όταν τυχόν θα τους εξομολογείτε! Θα γίνετε κλόουν!»\nΑπό το κήρυγμα του π. Στέφανου Αναγνωστόπουλου 17/01/2021\nΙερός Ναό Αγίας Βαρβάρας Αμφιάλης\nbibikosvasilios 18 Απριλίου 2021 - 8:38 μ.μ.\nΑς διαβασουν την ΜΥΣΤΑΓΩΓΙΑ του Αγίου Διονυσίου Αρεοπαγίτου να αντιληφθούν τι ενεργείται στον Ναόν και τον Άγιον Εφραίμ τον Συρον\nστην ομιλία του στον Τίμιον Σταυρόν για να έλθουν σε επίγνωση αλήθειας\nΕΛΕΟΣ για τους εν σκότει καθημενους\nΜαρία στ. 19 Απριλίου 2021 - 12:34 π.μ.\nΗ μασκοφορια στο ναό είναι βλασφημία κατά του Αγ. Πνεύματος. Και οι ιερείς άνθρωποι είναι κ συναναστρεφονται με όλο τον κόσμο και εκτός εκκλησίας. Μην υποτιμάτε τη νοημοσύνη μας.


Ιχθύς & Δεκέμβριος 2020: Ερωτικές Προβλέψεις Ταρώ Lenormand | Ερωτοσκόπιο\nΑρχική Μηνιαίο Ωροσκόπιο Ιχθύς & Δεκέμβριος 2020: Ερωτικές Προβλέψεις Ταρώ Lenormand\nΙχθύς Δεκέμβριος 2020 Κάρτα Ταρώ : Το Βιβλίο\nΟ Δεκέμβρης θα αποκαλύψει μυστικά και κυρίως μία αλήθεια που αρνιόσουν μέχρι τώρα να δεχθείς στα ερωτικά σου!\nΑν είσαι δεσμευμένος, καιρός να μάθεις από τα λάθη που έχεις κάνει τόσο καιρό και να χρησιμοποιήσεις αυτήν την γνώση υπέρ σου! Επιπλέον, καλό θα ήταν να μην λες, αλλά και μην πιστεύεις ψέματα!\nΑν είσαι ελεύθερος, ένας κρυφός θαυμαστής, θα σου εξομολογήσει τώρα το ενδιαφέρον του για σένα. Ωστόσο, γενικά το παιχνίδι του φλερτ, θα περιοριστεί, κυρίως γιατί εσύ δεν θα έχεις διάθεση αυτό τον μήνα!\nΠροηγούμενο άρθροΥδροχόος & Δεκέμβριος 2020: Ερωτικές Προβλέψεις Ταρώ Lenormand\nΕπόμενο άρθροΕρωτικές Μηνιαίες Προβλέψεις Δεκεμβρίου 2020 με τα Ταρώ Lenormand


Sim & Cure: 3 εκατ. ευρώ σήκωσε η γαλλική Startup για την θεραπεία του ανευρύσματος εγκεφάλου - Startupper.gr\nYou are at:Home»INTERNATIONAL»Sim & Cure: 3 εκατ. ευρώ σήκωσε η γαλλική Startup για την θεραπεία του ανευρύσματος εγκεφάλου\nSim & Cure: 3 εκατ. ευρώ σήκωσε η γαλλική Startup για την θεραπεία του ανευρύσματος εγκεφάλου\nΗ HealthTech Startup Sim & Cure, με έδρα το Παρίσι, συγκέντρωσε χρηματοδότηση ύψους 3 εκατ. ευρώ από τις Elaia και IT Translation.\nΗ εταιρεία Sim & Cure, που ιδρύθηκε το 2014, εργάζεται επί του παρόντος στο Sim & Size, μια σουίτα λογισμικού που βοηθά στη θεραπεία του ανευρύσματος εγκεφάλου, μια αρτηριακή δυσπλασία που εμφανίζεται σε 1 στους 50 ανθρώπους στον κόσμο.\nΗ παραδοσιακή θεραπεία περιλαμβάνει νευροαγγειακά προσθετικά, το μέγεθος των οποίων δεν είναι πάντα σωστό. Μάλιστα, στην πραγματικότητα, είναι υπερμεγέθη στο 92% των περιπτώσεων, σύμφωνα με την Sim & Cure.\nΤο λογισμικό της Startup προσομοιώνει το μέγεθος και το είδος των προσθετικών, λαμβάνοντας υπόψιν την ανατομία του ασθενούς και βοηθά στην επιλογή του κατάλληλου για κάθε περίπτωση, μειώνοντας την πιθανότητα αποτυχίας.\nΗ εταιρεία λέει ότι το προϊόν της έχει ήδη χρησιμοποιηθεί για τη θεραπεία περισσότερων από 1.500 ασθενών σε 250 νοσοκομεία.\n«Τα τελευταία 2 χρόνια έχουμε αποδείξει ότι η Sim & Size θα μπορούσε να βελτιώσει δραστικά τη φροντίδα των ασθενών στην Ευρώπη», δήλωσε ο Mathieu Sanchez, Διευθύνων Σύμβουλος της Sim & Cure. «Ο στόχος μας για τα επόμενα χρόνια είναι η αναπαραγωγή του ευρωπαϊκού μοντέλου στις ΗΠΑ και η διευκόλυνση της πρόσβασης στο λογισμικό. Πιστεύουμε πραγματικά ότι το Sim & Size θα μπορούσε να γίνει ένα πρότυπο θεραπείας για το εγκεφαλικό ανεύρυσμα. Σχεδιάζουμε επίσης να ξεκινήσουμε έναν νέο κύκλο για να προχωρήσουμε περαιτέρω στην εξασφάλιση της θεραπείας του ασθενούς παρέχοντας πιο αξιόπιστες πληροφορίες στους γιατρούς πριν από τη χειρουργική επέμβαση».\nElaia IT Translation Sim & Cure Sim & Size


Η νέα πλατεία Ζουχούρι στο κέντρο της Λάρνακας, αποκαλύπτεται! - Larnakaonline.com.cy\nHome ΛΑΡΝΑΚΑ ΚΟΙΝΩΝΙΚΑ Η νέα πλατεία Ζουχούρι στο κέντρο της Λάρνακας, αποκαλύπτεται!\n15/06/2018 Kiriakos Hadji 0\nΟ Δήμος Λάρνακας ανακοίνωσε χθες τ’ αποτελέσματα του Αρχιτεκτονικού διαγωνισμού για ανάπλαση της αυλής και αποκατάσταση μέρους του οικοδομικού συμπλέγματος Ζουχουρί.\nΗ Κριτική Επιτροπή απένειμε το πρώτο βραβείο στην ομάδα των αρχιτεκτόνων: Ηλιάνα Σωκράτους, Παναγιώτη Πολεμίτη, και Γιώργου Ονησιφόρου. Στόχος του Δήμου ήταν να διατηρήσει την ιστορικότητα του χώρου και παράλληλα να τον εκσυγχρονίσει μετατρέποντας τον σε οργανικό κομμάτι της πόλης. Το Τζαμί Ζουχούρι βρίσκεται μεταξύ του Μπουγιούκ Τζαμί και του Αγίου Λαζάρου. Χτίστηκε στα μέσα του 19ου αιώνα και ο μιναρές είχε καταρρεύσει τον 20ο αιώνα.\nΗ ανάπλαση του τεμένους Ζουχουρί θεωρείται ως ένα από τα μεγαλύτερα εκσυγχρονιστικά έργα στην καρδιά της Λάρνακας, διότι είναι άμεσα συνδεδεμένο με τη νέα πλατεία Αγίου Λαζάρου και την νέα Δημοτική Αγορά που πρόκειται να ανεγερθεί και σε πολύ μικρή απόσταση, βρίσκεται η Λαϊκή Γειτονιά. Το αρχιτεκτονικό σχέδιο περιλαμβάνει ανάπλαση της αυλής, συμπεριλαμβανομένου του χώρου της πρώην τουρκοκυπριακής αγοράς, συντήρηση και αποκατάσταση του ξενώνα, και των όψεων του συμπλέγματος από την πλευρά της αυλής με εξαίρεση τις όψεις του τεμένους. Προβλέπεται επίσης λειτουργική σύνδεση της αυλής του οικοδομικού συμπλέγματος με τον περιβάλλοντα χώρο και το οδικό δίκτυο της περιοχής.\nΈχει σχεδιαστεί μεγάλο σκίαστρο στην ανατολική πλευρά του συμπλέγματος και νέο σύγχρονο στέγαστρο στο χώρο της πρώην τουρκοκυπριακής αγοράς, εμβαδού περίπου 400τ.μ. Θα υπάρχουν 3 είσοδοι για πεζούς στα ανατολικά, βόρεια και δυτικά της υφιστάμενη εισόδου του τεμένους. Ο ξενώνας θα διατηρήσει τη χρήση ξενώνα κυρίως για νέους καλλιτέχνες.\nnext Όλοι στις Φοινικούδες σήμερα! Αρχίζει το Ράλι Κύπρος 2018!


ΒΙΔΑΛΗΣ Ιωάννης του Ιωσήφ | ΚΟΙΝΟ ΤΗΝΙΩΝ\nΜετά από ώριμη σκέψη αποφάσισα να τεθώ υποψήφιος με το “Κοινό Τηνίων” για τις Δημοτικές Εκλογές του 2014.\nΟ λόγος της απόφασής μου αυτής είναι η Αμεσοδημοκρατική πρόταση λειτουργίας του Δήμου Τήνου που προτείνει το “Κοινό Τηνίων”. Η πρόταση αυτή θέλει τους πολίτες της Τήνου να ενημερώνονται για κάθε θέμα που αφορά τον Δήμο, μέσω δημοσίων διαβουλεύσεων και να επιλέγουν με Δημοκρατικές διαδικασίες την απόφαση που θα πάρει το Δημοτικό Συμβούλιο. Έτσι ο πολίτης συμμετέχει στην λήψη της κάθε απόφασης και δεν αφήνει τους αντιπροσώπους να αποφασίζουν γι αυτόν.\nΗ πλήρης Διαφάνεια της λειτουργίας του Δήμου Τήνου που προτείνει το “Κοινό Τηνίων” και ο Συμμετοχικός Προϋπολογισμός είναι απαραίτητα.\nΘεωρώ ότι από κάπου πρέπει να γίνει μια αρχή για την Άμεση και Συμμετοχική Δημοκρατία, ώστε να μπορέσουμε να δούμε τα οφέλη της. Το “Κοινό Τηνίων” το οποίο από αρχής ξεκίνησε με ανοιχτές διαδικασίες και συνελεύσεις και που οι πολίτες συνέθεσαν το πρόγραμμά του, αντιπροσωπεύει τις απόψεις μου σχετικά με τον τρόπο λειτουργίας του Δήμου.\nΘεωρώ ότι η Αντιπροσωπευτική Δημοκρατία με την οποία λειτουργούν το Κράτος και οι Δήμοι, έχει αποδειχθεί περίτρανα ότι μας έφτασε στο σημείο που βρισκόμαστε. Ο καθένας μας ξεχωριστά οφείλει να αλλάξει τον εαυτό του στον τρόπο σκέψης και αντιμετώπισης των καταστάσεων. Οφείλουμε να συμμετέχουμε συνεχώς στα κοινά, όχι μόνο μια φορά κάθε 3-4-5 χρόνια.\nΤέλος θα ήθελα να επισημάνω ότι η ανεξαρτησία του “Κοινού Τηνίων” από κομματικές, συντεχνιακές, εκκλησιαστικές ή άλλες εξαρτήσεις είναι επίσης βασική αιτία της συμμετοχής μου σε αυτό. Ο Δήμος εξαρτάται μόνο από ΟΛΟΥΣ τους Δημότες του.


Οι συνεργάτες του Γιώργου... σήμερα! - ΚΑΡΦΙΤΣΑ\nΟι συνεργάτες του Γιώργου… σήμερα!\n01/05/2013 - 18:52\nΟ Γιώργος Παπανδρέου έχει αρχίσει και πυκνώνει τις επαφές του με στελέχη και πρώην υπουργούς του, με ό,τι αυτό μπορεί να σημαίνει.Χθες, Τρίτη, ημέρα που συναντήθηκε με τον Ευάγγελο Βενιζέλο, στο γραφείο του στη βουλή, άνοιξε η πόρτα και ξαφνικά μπήκε ένας πολύ καλός του φίλος. Ο παρ΄ ολίγον πρωθυπουργός Φίλιππος Πετσάλνικος.\nΌπως αναφέρει η iefimerida.gr, ο πρώην πρόεδρος της βουλής , είχε μεγάλο διάστημα να κατεβεί στην Αθήνα από τη Καστοριά. Σαν να είχε απομονωθεί πολιτικά. Προφανώς όμως μίλησε με τον πρώην πρωθυπουργό και έδωσαν ραντεβού στην Αθήνα.\nΟ Γερουλάνος και τα ψάρια του\nΑπό τους πιο στενούς φίλους και συνεργάτες του Γιώργου Παπανδρέου παραμένει ο πρώην υπουργός Πολιτισμού Παύλος Γερουλάνος. Ο κ. Γερουλάνος από τότε που έφυγε από υπουργός, ασχολείται με τις εμπορικές του επιχειρήσεις στη Κεφαλονιά αναπτύσσοντας στα πέρατα του κόσμου την επιχείρηση εκτροφής ψαριών που κληρονόμησε από τον πατέρα του. Με τον κ. Παπανδρέου είχαν να βρεθούν μεγάλο χρονικό διάστημα . Πριν από λίγες ημέρες συναντήθηκαν και για αρκετή ώρα τα είπαν μεταξύ τους τρώγοντας ελαφρά για βράδυ.\nΔεν είναι όμως μόνο ο κ. Πετσάλνικος ή ο κ. Γερουλάνος οι οποίοι συναντήθηκαν μαζί του. Στο γραφείο του κ. Παπανδρέου στη βουλή, το τελευταίο διάστημα υπάρχει μια έντονη κινητικότητα, ένας εκνευρισμός , κάτι σα να περιμένουν οι συνεργάτες του οι οποίοι βρίσκονται συνεχώς στο γραφείο του.\nΟι γυναίκες του Γιώργου\nΗ Ρεγγίνα Βάρτζελη, η διευθύντρια του γραφείου Παπανδρέου και εξ απορρήτων του πρώην Πρωθυπουργού, η οποία πρόσφατα πέρασε αιφνιδιαστικά ένα πρόβλημα υγείας και το ξεπέρασε επιτυχώς, έχοντας ωριμάσει περισσότερο πολιτικά μετά από τόσα που πέρασε επί πρωθυπουργίας Γιώργου Παπανδρέου, τώρα εργάζεται σε ποιο χαλαρούς ρυθμούς πάντα βέβαια στο πλευρό του πρώην πρωθυπουργού.\nΜια άλλη πρώην συνεργάτης του κ. Παπανδρέου πρώην υπουργός που έκοψε τις γέφυρες με το ΠΑΣΟΚ αισθάνεται πολύ απογοητευμένη. Η Μαριλίζα Ξενογιαννακοπούλου, προσπαθεί να ξαναστήσει το γραφείο της καθώς ως πρώην υπουργός υγείας αλλά και ως αναπληρώτρια υπουργός εξωτερικών διαφώνησε με τα μέτρα της κυβέρνησης του κόμματός της και παραιτήθηκε. Έκτοτε δεν ξανασχολήθηκε με το ΠΑΣΟΚ. Οι σχέσεις της με το ΣΥΡΙΖΑ δεν είναι σημερινές, πάντα είχε μια ειλικρινή συζήτηση με στελέχη του, αλλά λόγω του ότι είχε ψηφίσει το μνημόνιο επί κυβέρνησης Παπανδρέου, στην Κουμουνδούρου την έχουν σε απόσταση. Γι αυτό και προσπαθεί να στήσει από την αρχή το δικηγορικό της γραφείο, για να μπορέσει να ζήσει όπως κάθε άλλος άνθρωπος που παλεύει κάτω από αντίξοες συνθήκες όπως οι σημερινές.\nΟ Καρχιμάκης κινεί τα νήματα\nΟ πιο κινητικός πρώην υπουργός του Γιώργου Παπανδρέου παραμένει ο Μιχάλης Καρχιμάκης. Εχει συγκεντρώσει ένα είδος «φρουράς» του Γιώργου Παπανδρέου με 75 στελέχη του ΠΑΣΟΚ και δραστηριοποιούνται εναντίον της σημερινής ηγεσίας του κόμματος. Η Κίνηση πρωτοεμφανίσθηκε στο 9ο Συνέδριο και διεκδικεί πλέον μόνιμη παρουσία στην κομματική ζωή και δράση.\nΠερί τα 450 στελέχη της Κίνησης τα οποία θεωρούνται όλα του «κλίματος» Παπανδρέου συναντήθηκαν πρόσφατα σε ξενοδοχείο της Αθήνας, προκειμένου να συντονίσουν τη δράση τους, ενώ στο τέλος ο Γρηγόρης Νιώτης ζήτησε από τα εν λόγω στελέχη να καταβάλουν από 2 ευρώ, προκειμένου να πληρωθεί το ενοίκιο της αίθουσας.\nΜίλησαν επίσης οι Γρηγόρης Νιώτης, Σήφης Βαλυράκης, Μανώλης Στρατάκης, Ασπα Παπαηλιού.\nΟ Παπουτσής στο δικηγορικό του γραφείο\nΈνας άλλος πρώην υπουργός του ΠΑΣΟΚ που δεν απασχολεί πλέον την επικαιρότητα είναι ο πρώην υπουργός προστασίας του Πολίτη Χρήστος Παπουτσής. Συνομιλητές του, αναφέρουν ότι εμφανίζεται απογοητευμένος από το υπάρχον πολιτικό σύστημα. Δεν θέλει και ο ίδιος να ασχοληθεί παρ΄ότι τον παροτρύνουν πολιτικοί του φίλοι. Εγώ τα είχα πει νωρίς, φέρεται να λέει κάθε φορά που του λένε ορισμένοι, κάνε κάτι… Καθημερινά παρακολουθεί την επικαιρότητα, συνομιλεί με άλλα στελέχη αλλά ως εκεί. Τίποτε άλλο. Kάποιες πληροφορίες αναφέρουν ότι έχει ανοίξει πάλι το δικηγορικό του γραφείο και ασχολείται με νομικές υποθέσεις.\nΟ Ρέππας περιμένει τις εξελίξεις\nΣε κατάσταση αναμονής βρίσκεται ο Δημήτρης Ρέππας. Ως γνήσιος Αρκάς παρατηρεί τα πάντα, δεν μιλάει παρά μόνο σε εκείνους που έχει απόλυτη εμπιστοσύνη. Μερικοί εκ των συνομιλητών του αναφέρουν, ότι ο πρώην υπουργός βλέπει με μεγάλο σκεπτικισμό τα όσα συμβαίνουν όχι μόνο στο ΠΑΣΟΚ που δεν συμφωνεί βεβαίως , αλλά και τα όσα γίνονται σε επίπεδο τρικομματικής κυβέρνησης. Θεωρεί ότι το κόμμα του δεν πρέπει να χάσει τον κεντροαριστερό του χαρακτήρα και να μην αφήσει τις γέφυρες με τα κόμματα της αριστεράς γιατί θα το βρει μπροστά του.\nΔιαφωνεί με την μονομέτωπη επίθεση του ΠΑΣΟΚ στον ΣΥΡΙΖΑ, σημειώνοντας ότι δεν χρειάζεται ο κόσμος του ΠΑΣΟΚ να τα χαλάσει με τον κόσμο του ΣΥΡΙΖΑ: το ίδιο έκανε και ο Ανδρέας. Διαφωνούσε με την ηγεσία της αριστεράς κατά διαστήματα ποτέ όμως με τους ψηφοφόρους. Ενοχλείται με πρόσωπα και καταστάσεις αλλά δεν αφήνει να διαφανεί η ενόχλησή του καθώς έχει μάθει να περιμένει, αφού διαθέτει μεγάλη υπομονή. Η σιωπή του, ερμηνεύεται από ορισμένους ως προετοιμασία για κάτι άλλο. Όλα όμως έχουν το χρόνο τους.\n#Tags: Γερουλάνος, Γιώργος Παπανδρέου, Καρχιμάκης, Ρεγγίνα Βάρτζελη, Ρέππας, Φίλιππος Πετσάλνικος


Μήπως «καίει» λάδια\nΜήπως «καίει» λάδια;\nΔιαβάστηκε από 14796 αναγνώστες - Ημερομηνία δημοσίευσης: 1/3/2019\nΔες πότε το αυτοκίνητο σου καταναλώνει φυσιολογικά το λάδι του κινητήρα και πότε τα καίει.\nΗ φυσιολογική κατανάλωση\nΊσως να έχετε παρατηρήσει ότι λίγο πριν τη συμπλήρωση των χιλιομέτρων για αλλαγή λιπαντικού (συνήθως 10.000-15.000 χλμ), η στάθμη λαδιού έχει μειωθεί. Μπορεί να χρειαστεί να συμπληρώνετε μικρή ποσότητα λαδιού ανά τακτά χρονικά διαστήματα, αλλά κάτι τέτοιο είναι απόλυτα φυσιολογικό. Η μικρή και σταθερή απώλεια λιπαντικού, δεδομένων των συνθηκών θερμοκρασίας και πίεσης στις οποίες δρα, δεν υποδηλώνει ότι ο κινητήρας χρήζει επισκευής. Γιατί είναι όμως φυσιολογική; Πως εξαφανίζεται η ποσότητα λιπαντικού; Αρχικά, δεν υπάρχει κινητήρας του οποίου τα κινούμενα μέρη να είναι 100% στεγανοποιημένα. Επιπλέον, στα τοιχώματα των κυλίνδρων υπάρχει το λιπαντικό φιλμ, το οποίο καταπονείται από την υψηλή θερμοκρασία εντός του θαλάμου καύσης, με αποτέλεσμα να «καίγεται» και μαζί με τα καυσαέρια να περνά στο περιβάλλον.\nΌσον αφορά τους υπερτροφοδοτούμενους κινητήρες, θα πρέπει να αναφέρουμε ότι η κατανάλωση λιπαντικού έχει έναν ακόμα λόγο να θεωρείται φυσιολογική μιας και το λάδι αναλαμβάνει και τη λίπανση της τουρμπίνας. Μέχρι ποιο σημείο, όμως, μπορεί να θεωρηθεί φυσιολογική η κατανάλωση λιπαντικού; Ενδεικτικά, υπάρχουν κατασκευαστές που αναφέρουν ότι η κατανάλωση μέχρι και 500ml/1.000 χλμ. μπορεί να θεωρηθεί φυσιολογική σε σύγχρονους υπερτροφοδοτούμενους κινητήρες, ενώ ανατρέχοντας στο «εγχειρίδιο χρήσης» μπορείτε να δείτε το όριο φυσιολογικής κατανάλωσης για το όχημά σας.\nΠότε γίνεται υπερβολική κατανάλωση\nΌταν η ποσότητα λιπαντικού που «καίγεται» ξεπερνά κατά πολύ τα φυσιολογικά όρια του κατασκευαστή, βρισκόμαστε στην πρώτη κατηγορία, δηλαδή την υπερβολική κατανάλωση λιπαντικού. Σε αυτή την περίπτωση πρέπει να επισκεφτούμε το συνεργείο, διαφορετικά η κατάσταση ενδεχομένως να χειροτερέψει και η «ζωή» του κινητήρα να φτάσει στο τέλος της.\nΜία από τις συχνότερες «αστοχίες» που οδηγούν στην υπερβολική κατανάλωση λιπαντικού στους κινητήρες εσωτερικής καύσης σχετίζεται με τις βαλβίδες, και πιο συγκεκριμένα με τις «τσιμούχες» στεγανοποίησης. Με το πέρασμα του καιρού φθείρονται και το λιπαντικό περνά είτε στην εισαγωγή, με αποτέλεσμα στη συνέχεια να καίγεται στον θάλαμο καύσης, ή κατευθύνεται κατευθείαν στην εξαγωγή και διαφεύγει στο περιβάλλον. Επίσης, τα λάδια χαμηλής ποιότητας δεν έχουν την απαραίτητη «αντοχή» σε συνθήκες υψηλής πίεσης και θερμοκρασίας, κάτι που σημαίνει πως αφενός δε λιπαίνουν σωστά τον κινητήρα και αφετέρου καίγονται ταχύτερα συμβάλλοντας στην αύξηση της κατανάλωσης.\nΜήπως χάνει λάδια;\nAλλη μία αιτία, ίσως η συχνότερη, είναι η απώλεια λαδιού λόγω της φθοράς των ελατηρίων του εμβόλου. Ο λόγος της ύπαρξης τους είναι να εμποδίζουν την είσοδο του λιπαντικού στον θάλαμο καύσης, ενώ σε περίπτωση αστοχίας κάτι τέτοιο δεν είναι εφικτό. Έτσι, το λάδι καίγεται μαζί με το καύσιμο μείγμα.\nΗ δεύτερη αιτία «εξαφάνισης» του λιπαντικού είναι η διαρροή. Σε αυτή την περίπτωση, το λιπαντικό δεν «καίγεται» στον θάλαμο καύσης, αλλά διαφεύγει στο περιβάλλον από ένα σημείο του κινητήρα στο οποίο δεν υπάρχει σωστή στεγανοποίηση. Ας δούμε τις πιο συχνές βλάβες που οδηγούν σε κατανάλωση ή απώλεια λαδιού από τον κινητήρα.\nΟι 8 ιδιότητες των λιπαντικών\nΒάζεις το σωστό λιπαντικό;\nMaster Oil: 35 χρόνια φροντίζει τον κινητήρα σας!\n3 συχνές ερωτήσεις για τα λιπαντικά


«Ανοίγουν» γάμοι – βαφτίσια: Με όριο τους 100 καλεσμένους, όλα τα μέτρα | Typosthes\nΠΟΛΙΤΙΚΗ 12/05/2021 20:22\nΟι επίσημες ανακοινώσεις από την κυβέρνηση\nΟι γάμοι και τα βαφτίσια θα έχουν… περιορισμούς για ακόμη ένα καλοκαίρι, όπως ανακοίνωσε το απόγευμα της Τετάρτης, 12.05.2021, ο Άκης Σκέρτσος, κατά την ανακοίνωση της άρσης των μέτρων του lockdown.\nΣύμφωνα με όσα ανακοίνωσε το άνοιγμα «κατά τον Ιούνιο, πλέον, των εκδηλώσεων σε εξωτερικούς χώρους με ανώτατο όριο τα 100 άτομα, για παράδειγμα σε γάμους και βαφτίσεις».\nΟι κρατήσεις έχουν αρχίσει από τον Φεβρουάριο, μετά τις δηλώσεις του υπουργού Ανάπτυξης και Επενδύσεων, Άδωνη Γεωργιάδη στη Βουλή, που είχε εκτιμήσει ότι οι επιχειρήσεις διοργάνωσης κοινωνικών εκδηλώσεων, όπως τα κτήματα και οι εταιρείες catering θα επαναλειτουργήσουν.\nΑπό τις 14 Μαΐου, η χώρα μας ανοίγει με ασφάλεια και στον τουρισμό, δήλωσε ο υφυπουργός παρά τω πρωθυπουργώ, Άκης Σκέρτσος. Επιπλέον από την ίδια ημερομηνία η απαγόρευση κυκλοφορίας μετακινείται πλέον στις 00.30. Καταργούνται τα μηνύματα προς το 13033 και το 13032 όπως και οι περιορισμοί στις διαπεριφερειακές μετακινήσεις.


Ψάχνεις για δουλειά; Αυτά είναι τα πιο συνηθισμένα λάθη | Moneyreview.gr\nBusiness & Finance Πέμπτη 21/10/2021, 19:12 NEWSROOM\nΨάχνεις για δουλειά; Αυτά είναι τα πιο συνηθισμένα λάθη\nΦωτ. Money Review\n21 Οκτωβρίου, 2021 Πε 21/10/2021, 19:12\nΠοια είναι τα πιο συνηθισμένα λάθη που κάνουμε, όταν προσπαθούμε να κερδίσουμε μια νέα δουλειά; Σε αυτό ακριβώς το ερώτημα επιχειρεί να απαντήσει το CNBC, το οποίο επιστρατεύει τις γνώμες των recruiters και των career coaches.\nΣύμφωνα λοιπόν, με τους πλέον ειδικούς, το χειρότερο που μπορεί να κάνει κάποιος σε μια συνέντευξη για δουλειά είναι να στείλει ένα mail ή ένα μήνυμα, στο οποίο αναγράφει το εξής:\n«Σας επισυνάπτω το βιογραφικό μου. Μπορείτε να το αξιολογήσετε και να δείτε αν ταιριάζει σε κάποια από τις ανοιχτές θέσεις εργασίας;»\nΔιαβάστε επίσης: Eργαζόμενοι «μπούμερανγκ» – Θα επιστρέφατε στην ίδια δουλειά μετά την παραίτηση;\nΤο πρόβλημα με αυτή την προσέγγιση, είναι ότι «δεν είναι σαφές ποια είναι η κατεύθυνσή σου και ο σκοπός σου» εξηγεί η Chelsea Jay, career coach και συγγραφέας βιογραφικών. Απλώς φορτώνει με περισσότερη δουλειά τους recruiters, οι οποίοι «καλούνται να σκανάρουν την εργασιακή σου εμπειρία πριν την πρώτη επαφή».\nΑντί αυτού, η Jay προτείνει ο υποψήφιος να επισημάνει επακριβώς τη θέση εργασίας ή την επαγγελματική θέση που επιθυμεί να διεκδικήσει. Επίσης, θεωρεί ότι είναι καλό να αναφέρει σε μία ή δύο προτάσεις το γιατί είναι ο πλέον κατάλληλος για αυτή τη θέση.\nΤην ίδια ακριβώς γνώμη διατυπώνει και η Ginny Cheng, η οποία έρχεται να συμπληρώσει ότι ένας υποψήφιος θα μπορούσε να κάνει μια μικρή έρευνα για την εταιρεία, στην οποία θέλει να στείλει βιογραφικό.\nΔιαβάστε επίσης: Το burnout της πανδημίας – Πως αντέδρασαν οι εργοδότες;\nΑυτό βοηθάει, όπως διευκρινίζει, στο να κατανοήσει τις ανάγκες και τις προτεραιότητες της θέσης εργασίας, όπως και το περιεχόμενο της δουλειάς. Εάν μάλιστα, ο υποψήφιος γνωρίζει εκ των προτέρων κάποιον από τους νυν υπαλλήλους, τότε θα μπορούσε να τον συμβουλευτεί.\nΤέλος, αμφότερες εφιστούν την προσοχή στα στοιχεία επικοινωνίας των βιογραφικών, διαμηνύοντας ότι οι πληροφορίες θα πρέπει να είναι πάντα επικαιροποιημένες. Αλλά και ο υποψήφιος να απαντά πάντοτε στα τηλεφωνήματα ή στα mails που δέχεται.\n«Λαμβάνοντας υπόψη τον σημερινό αριθμό προσλήψεων, μην υπολογίζεις ότι θα σε πάρουν ξανά, αν δεν απαντήσεις στην κλήση τους» καταλήγουν, με νόημα.\nΡεκόρ 21 ετών στις παραιτήσεις εργαζομένων στις ΗΠΑ


Ανυποχώρητοι οι αγρότες: Κλείνουν τις εθνικές οδούς προς Θεσσαλονίκη και Πάτρα | in.gr\ningr > Ελλάδα > Ανυποχώρητοι οι αγρότες: Κλείνουν τις εθνικές οδούς προς Θεσσαλονίκη και Πάτρα\nΜάλιστα όπως έκαναν γνωστό, το Σάββατο θα προβούν σε νέα κινητοποίηση αποκλείοντας τις σήραγγες στα Τέμπη, στην εθνική οδό Αθηνών – Θεσσαλονίκης\n6 Φεβρουαρίου 2019, 21:15\nΑνυποχώρητοι παραμένουν οι αγρότες του μπλόκου Νίκαιας οι οποίοι βρίσκονται για μέρες με τα τρακτέρ τους στο δρόμο, κλιμακώνοντας καθημερινά τις κινητοποιήσεις τους. Κινητοποιήσεις αναμένονται κάθε μέρα μέχρι το τέλος της βδομάδας, «κόβοντας» τη χώρα στα δύο.\nΜάλιστα όπως έκαναν γνωστό, το Σάββατο θα προβούν σε νέα κινητοποίηση αποκλείοντας τις σήραγγες στα Τέμπη, στην εθνική οδό Αθηνών – Θεσσαλονίκης.\n«Η κυβέρνηση έχει την ευθύνη που δεν συναντιέται μαζί μας για να δώσει λύσεις στα προβλήματα. Αυτή μας βγάζει στον δρόμο με την πολιτική της και αυτή κλείνει τους δρόμους» τόνισε ο Ρίζος Μαρούδας, πρόεδρος της Ενωτικής Ομοσπονδίας Αγροτικών Συλλόγων νομού Λάρισας.\nΤο μεσημέρι της Τετάρτης οι αγρότες και κτηνοτρόφοι πραγματοποίησαν κινητοποίηση έξω από την εφορία στην Καστορία με τα αγροτικά τους μηχανήματα. Μαζί τους και συνάδελφοι τους από το Βόιο και τις Πρέσπες.\nΟι αγρότες αποφάσισαν να προβούν το Σάββατο στις 12 το μεσημέρι σε κινητοποίηση έξω από το γραφείο της υφυπουργού Αγροτικής Ανάπτυξης, Ολυμπίας Τελιγιορίδου, στην Καστοριά, ενώ μετά θα κατευθυνθούν στην κεντρική πλατεία της πόλης, όπου θα σταθμεύσουν.\nΣε κλίμα κινητοποιήσεων\nΣήμερα οι αγρότες και κτηνοτρόφοι πραγματοποίησαν επίσης μπλόκο στον κόμβο Δερβενίου, στην Εθνική Οδό Θεσσαλονίκης – Καβάλας έχοντας παρατάξει τα τρακτέρ τους στη δεξιά πλευρά του δρόμου, στο ρεύμα με κατεύθυνση τη Θεσσαλονίκη.\nΣτο Χαλίκι Αιτωλοακαρνανίας, θα γίνει νέος αποκλεισμό της Ιόνιας Οδού από τις 6 μ.μ. έως τις 8 μ.μ., την Τετάρτη 6 Φλεβάρη.\nΤο απόγευμα της Τετάρτης μικρομεσαίοι αγρότες και κτηνοτρόφοι προχώρησαν για περισσότερο από μια ώρα στον αποκλεισμό της Εθνικής Οδού Πάτρας – Αρχαίας Ολυμπίας, στο ύψος του μπλόκου του Αγίου Γεωργίου, έξω από τον Πύργο Ηλείας.\nΣτο πλευρό τους παραβρέθηκαν σωματεία και φορείς της περιοχής εκφράζοντας την αλληλεγγύη και την συμπαράστασή τους στον δίκαιο αγώνα και τα αιτήματά τους. Στην διάρκεια της κινητοποίησης αποφάσισαν νέα συγκέντρωση στο χώρο του μπλόκου στον Άι Γιώργη έξω από τον Πύργο, την Παρασκευή 8 Φλεβάρη στις 6 μ.μ., όπου θα προχωρήσουν και σε νέο αποκλεισμό του δρόμου.\nΣτην Πρέβεζα, σε συγκέντρωση συμπαράστασης στους αγωνιζόμενους μικρομεσαίους αγρότες και κτηνοτρόφους του μπλόκου στον κόμβο του Λούρου Πρέβεζας, θα συμμετάσχουν στις 7.30 μ.μ. της Πέμπτης 7 Φλεβάρη σωματεία και φορείς της Πρέβεζας, εκφράζοντας την αλληλεγγύη τους στον δίκαιο αγώνα και τα αιτήματα επιβίωσης της μικρομεσαίας αγροτιάς. Στα πλαίσια της συγκέντρωσης θα γίνει και αποκλεισμός της Εθνικής Οδού στο ύψος του μπλόκου στο Λούρο Πρέβεζας.\nΣτην Κέρκυρα, η Ομοσπονδία Αγροτικών Συλλόγων καλεί την Παρασκευή 8 Φλεβάρη σε συλλαλητήριο στις 10.30 π.μ. έξω από το Δημαρχείο στη Λ. Αλεξάνδρας (Μαράσλειο).\nΣχετικά άρθρα: Αγριεύουν οι αγρότες – Μπλόκο στα Τέμπτη Στον κόμβο Δερβενίου έχουν συγκεντρωθεί οι αγρότες\nΤρίκαλα : Γιατί οι δημότες θα έχουν για 4 μήνες δωρεάν νερό –Τι είπε ο δήμαρχος Γιατί τους ζήτησε συγγνώμη...


Τα e-απόβλητα έφτασαν να ζυγίζουν όσο 4.500 Πύργοι του Άιφελ – Η Ελλάδα παρήγαγε 189.000 τόνους « "ΑΝΑΚΥΚΛΩΝΩ ΣΤΗΝ ΠΗΓΗ"\nΑρχική » Uncategorized » Τα e-απόβλητα έφτασαν να ζυγίζουν όσο 4.500 Πύργοι του Άιφελ – Η Ελλάδα παρήγαγε 189.000 τόνους\nΤα e-απόβλητα έφτασαν να ζυγίζουν όσο 4.500 Πύργοι του Άιφελ – Η Ελλάδα παρήγαγε 189.000 τόνους\nΑπό Σεπτέμβριο πάλι στο parking Καλεντζώτη\nRepair Cafe: Επισκευή και διάθεση εξοπλισμού σε μαθητή του 11ου ΓΕΛ Πατρών\nRepair Cafe: Επισκευή και διάθεση εξοπλισμού στο 2ο Δημοτικό Μεσολογγίου\nΑυτό αναφέρει η νέα διεθνής έκθεση (Global E-waste Monitor 2017), που έδωσαν στη δημοσιότητα από κοινού το Πανεπιστήμιο των Ηνωμένων Εθνών, η Διεθνής Ένωση Τηλεπικοινωνιών και η Διεθνής Ένωση Στερεών Αποβλήτων.\nΣτα απόβλητα περιλαμβάνονται τα πεταμένα προϊόντα κάθε είδους που διαθέτουν μπαταρία ή συνδέονται στην πρίζα, από ψυγεία και τηλεοράσεις έως υπολογιστές, κινητά τηλέφωνα και φωτοβολταϊκά.\nΚαθώς τα μέσα εισοδήματα αυξάνονται διεθνώς, ενώ οι τιμές των ηλεκτρικών και ηλεκτρονικών προϊόντων πέφτουν, μεταξύ 2014-2016 τα e-απόβλητα αυξήθηκαν κατά 8% σε βάρος.\nΤο 2016 δημιουργήθηκαν απόβλητα 44,7 εκατομμυρίων τόνων, περίπου 3,3 εκατ. τόνοι περισσότεροι έναντι του 2014. Οι ειδικοί προβλέπουν περαιτέρω αύξηση στους 52,2 εκατ. τόνους (άνοδος 17%) έως το 2021.\nΜόνο το ένα πέμπτο (20%) των αποβλήτων αυτών, περίπου 9 εκατ. τόνοι, συλλέγονται και ανακυκλώνονται κανονικά, παρόλο που περιέχουν σημαντικές ποσότητες πολύτιμων υλικών όπως χρυσού, αργύρου, πλατίνας, χαλκού, παλλάδιου κ.ά.\nΣύμφωνα με συντηρητικές εκτιμήσεις, η αξία των υλικών που ανακτήθηκαν από τα ηλεκτρονικά απόβλητα πέρυσι, έφθασε τα 55 δισεκατομμύρια δολάρια, ένα ποσό που ξεπερνά το ΑΕΠ των περισσοτέρων χωρών.\nΗ Ευρώπη (μαζί με τη Ρωσία) είναι ο δεύτερος μεγαλύτερος δημιουργός αποβλήτων με 16,6 κιλά ανά κάτοικο, έχει όμως το υψηλότερο ποσοστό ανακύκλωσής τους διεθνώς (35%), που φθάνει σχεδόν το 50% στη Βόρεια Ευρώπη (το υψηλότερο στον κόσμο).\nΤα περισσότερα ανά κεφαλή απόβλητα στην Ευρώπη «γεννά» η Νορβηγία (28,5 κιλά ανά κάτοικο) και ακολουθούν η Βρετανία και η Δανία (24,9 κιλά).\nΣύμφωνα με την έκθεση, η Ελλάδα το 2016 παρήγαγε ηλεκτρικά- ηλεκτρονικά απόβλητα βάρους 189.000 τόνων που αντιστοιχούν σε 17,5 κιλά ανά κάτοικο. Σύμφωνα με την Eurostat, η χώρα μας το 2015 συνέλλεξε και ανακύκλωσε απόβλητα βάρους περίπου 49.000 τόνων.\nΣτην Αμερική (Βόρεια και Νότια) παράγονται 11,6 κιλά αποβλήτων ανά κάτοικο (ανακύκλωση 17%), στην Ασία 4,2 κιλά (ανακύκλωση 15%) και στην Αφρική μόνο 1,9 κιλά ανά κάτοικο (μη διαθέσιμα στοιχεία για την ανακύκλωση).\nΗ μεγαλύτερη κατηγορία αποβλήτων σε βάρος (16,8 εκατ. μετρικοί τόνοι το 2016) αφορά μικρού μεγέθους εξοπλισμό όπως ηλεκτρικές σκούπες, ραδιόφωνα, βιντεοκάμερες, ηλεκτρικά- ηλεκτρονικά παιγνίδια, εργαλεία κ.ά.\nΑκολουθεί η κατηγορία του μεγάλου μεγέθους εξοπλισμού (9,2 εκατ. τόνοι) όπως πλυντήρια, στεγνωτήρια, κουζίνες, φωτοαντιγραφικά, φωτοβολταϊκά πάνελ κ.ά.\nΗ τρίτη «βαρύτερη» κατηγορία (7,6 εκατ. τόνοι) είναι ειδικότερα ο εξοπλισμός που αφορά την ψύξη-θέρμανση, όπως ψυγεία, κλιματιστικά κ.ά.\nΑκολουθούν (6,6 εκατ. τόνοι) οι κάθε είδους οθόνες, ενώ στην πέμπτη θέση (3,9 εκατ. τόνοι αποβλήτων) βρίσκεται ο εξοπλισμός πληροφορικής και τηλεπικοινωνιών, όπως κινητά, υπολογιστές, μόντεμ-ρούτερ, συσκευές GPS, εκτυπωτές κ.ά. Τέλος, οι κάθε είδους πεταμένες λάμπες (πυράκτωσης, LED κ.ά.) έφθασαν τους 0,7 εκατ. τόνους, πέρυσι.\nΗ έκθεση τονίζει την ανάγκη να ενταθούν οι προσπάθειες διεθνώς για την ανακύκλωση περισσότερων συσκευών, αλλά και για καλύτερο σχεδιασμό των συστατικών των ηλεκτρικών και ηλεκτρονικών συσκευών, ώστε να διευκολυνθεί η ανακύκλωση.\nΤα δύο τρίτα του πληθυσμού της Γης (66%), που ζουν σε 67 χώρες, έχουν εθνικές νομοθεσίες για τη διαχείριση των ηλεκτρικών-ηλεκτρονικών αποβλήτων.\nBy Ανακυκλώνω στην πηγή - ΚΟΙΝΩΝΙΚΗ ΣΥΝΕΤΑΙΡΙΣΤΙΚΗ ΕΠΙΧΕΙΡΗΣΗ in Uncategorized on 17/12/2017 .\n← ΠΡΟΣΚΛΗΣΗ ΓΙΑ ΕΚΛΟΓΟ-ΑΠΟΛΟΓΙΣΤΙΚΗ ΓΕΝΙΚΗ ΣΥΝΕΛΕΥΣΗ ΤΗΣ ΚΟΙΝΣΕΠ «ΑΝΑΚΥΚΛΩΝΩ ΣΤΗΝ ΠΗΓΗ»\tΤο αλουμινόχαρτο ανακυκλώνεται? Ναι αλλά μόνο άν είναι καθαρό.. →


Ο Τίγρης θέλει τον Γιαννίκη για 3 χρόνια, αλλά η ΑΕΚ τον υπέγραψε για 9 μήνες - to10.gr\nΑρχική / ANONYMOUS / Ο Τίγρης θέλει τον Γιαννίκη για 3 χρόνια, αλλά η ΑΕΚ τον υπέγραψε για 9 μήνες\nΣτον… πλανήτη ΑΕΚ μπορεί το ρεπορτάζ να αποτελεί για τους περισσότερους άγνωστη λέξη, αρκετοί όμως διατηρούν το χιούμορ τους. Και αυτό είναι καλό. Γιατί το γέλιο μακραίνει τη ζωή. Σιγά μην σκοτιστούν οι άνθρωποι με το ποδόσφαιρο. Σιγά μην χαλάσουν τη ζαχαρένια τους επειδή ο Δημήτρης Μελισσανίδης τρώει έναν προπονητή κάθε πέντε-έξι μήνες αντικαθιστώντας τον συνήθως με κάποιον οικονομικότερο. Παρουσιάζουν τα πάντα ως απολύτως φυσιολογικά. Και για να το λένε αυτοί; Ε, δεν μπορεί. Έτσι θα είναι.\nΔιαβάσαμε λοιπόν χθες ότι ο Τίγρης ανηφόρισε λέει στα Σπάτα για να τα πει ένα χεράκι με τους ποδοσφαιριστές, παρουσιάζοντας τον νέο προπονητή της ομάδας. Τον συμπαθέστατο Δημήτρη Γιαννίκη ο οποίος θα πρέπει να μην πίστευε στα αυτιά του (ή μήπως στα… μάτια του με όσα διάβασε ότι ειπώθηκαν) ακούγοντας τον ισχυρό διοικητικό παράγοντα της ΑΕΚ να τον αναφέρει ως «προπονητή τριετίας». «Δεν είναι προπονητής για λίγο, είναι προπονητής τριετίας. Τον πιστεύουμε πολύ ως club και θέλουμε να επενδύσουμε σε εκείνον. Να είστε αγαπημένοι, μονοιασμένοι και να ανταποκρίνεστε σε αυτά που σας λέει για να φτάσουμε ψηλά», ανέφερε ο Μελισσανίδης σύμφωνα με το ρεπορτάζ. Ωραίες κουβέντες.\nΜόνο που δεν βρέθηκε ρε παιδί μου μια ψυχή, να εκφράσει μια αυτονόητη απορία. Όχι από τους παίκτες. Από τους δημοσιογράφους που έλαβαν την σχετική πληροφορία: Πως γίνεται ο Τίγρης να πιστεύει τόσο πολύ στον Γιαννίκη, να ποντάρει πάνω του μια ιδέα τριετίας, και την ίδια στιγμή να τον προσέλαβε με «μηνιάτικο» ως το τέλος της σεζόν. Διότι αυτό δεν χωρά αμφιβολία. Ξέρει όλος ο κόσμος ότι ο 41άχρονος προπονητής συμφώνησε με τον «μήνα». Ακριβώς 12.000 ευρώ. Όσο δουλέψει. Χωρίς εργατικά δικαιώματα που προκαλούν όπως η αποζημίωση κλπ.\nΑν πιστεύεις έναν άνθρωπο για τρία χρόνια, υπογράφεις μαζί του για τρία χρόνια. Αν λες ότι τον πιστεύεις για τρία χρόνια, και τον προσλαμβάνεις με μηνιάτικο για να μην έχει δικαίωμα έστω σε αποζημίωση, αυτό μάλλον δεν λέγεται εμπιστοσύνη. Φυσικά ο Δημήτρης Μελισσανίδης είναι ιδιοκτήτης. Και μπορεί να συμφωνεί ότι θέλει. Με όποιον θέλει. Άλλο αυτό όμως. Και άλλο να παρουσιάζεται η συγκεκριμένη «ατάκα» ως κάτι τόσο φυσιολογικό όσο ότι ο ήλιος βγαίνει από την Ανατολή.\nΔεν πιστεύει η ΑΕΚ στον ποδοσφαιρικό «θεσμό» προπονητής και αυτό δεν είναι μια διαπίστωση δική μας. Είναι απλά η επιβεβαίωση με βάση τις επιλογές της. Από το πρωτάθλημα του ΄18 και πέρα έχει αλλάξει οκτώ φορές. Ο Ουζουνίδης, ο Καρντόσο, ο Καρέρα και ο Μιλόγεβιτς μπορούν να το επιβεβαιώσουν. Αντιθέτως πιστεύει σε συμφωνίες που δεν χωρούν… αποζημίωση. Αυτό επιβεβαιώνεται από τις δύο έξτρα θητείες του Χιμένεθ, τη μια του Κωστένογλου και το «φιλικό διαζύγιο» με τον Μιλόγεβιτς που δεν διεκδίκησε τα χρήματα που αναφέρονταν στο συμβόλαιο του.\nΟ Γιαννίκης για να μείνει τρία χρόνια στην ΑΕΚ πρέπει με έναν μαγικό τρόπο να υπογράψει κάποια στιγμή ένα συμβόλαιο. Αν δεν το κάνεις όμως αυτό στην αρχή μιας συνεργασίας, σπανίως το κάνεις στη συνέχεια.\nΗ συγκεκριμένη διαδικασία εξηγεί και στους φίλους της ομάδας γιατί κάθε ρεπορτάζ που φέρνει την ΑΕΚ να μιλά με σοβαρό προπονητή καταλήγει σε φιάσκο. Σκέψου για παράδειγμα να είχε συμφωνήσει για τον Σεργκέι Ρεμπρόφ. Φανταστείτε ο Ουκρανός να είχε τίποτα παράλογες απαιτήσεις και να διεκδικούσε αποζημίωση αν ήταν στη θέση του Μιλόγεβιτς. Όπως έκανε ο Καρντόσο ας πούμε σε μια ιστορία, που για κάποιο λόγο και πάλι δεν προέκυψε στην πραγματική της διάσταση από το ρεπορτάζ.\nΜάλλον θα… έτυχε!\n«Δεν δουλεύω καθημερινά για το συμβόλαιο ή κάθε συμβόλαιο. Με ενδιαφέρει η επιτυχία της ομάδας. Δεν έχω σκεφτεί για το δικό μου συμβόλαιο» είπε προ ολίγου ο Γιαννίκης στην επίσημη παρουσίαση του. Λογικό. Τι θα μπορούσε να πει ο άνθρωπος; Ματς το ματς θα πάει η διαδρομή του. Μηνιάτικο με το μηνιάτικο. Και βλέπουμε…\nΕκπρόσωποι από δύο κορυφαία ξένα γραφεία μάνατζερ βρέθηκαν στο ντέρμπι Ολυμπιακός - Παναθηναϊκός και to10.gr εξηγεί τους λόγους της παρουσίας τους.\nAGENT LEAKS - 06/10/2021 12:16


Αδενδρο: Εκτροχιασμός τρένου και το 2005 - Magazino1\nHome News Αδενδρο: Εκτροχιασμός τρένου και το 2005\nΜνήμες του 2005 ξύπνησε στο Αδενδρο Θεσσαλονίκης το δυστύχημα με την επιβατική αμαξοστοιχία, καθώς στην ίδια ακριβώς περιοχή πριν από δώδεκα χρόνια είχε και πάλι εκτροχιαστεί τρένο. Τότε δεν υπήρξαν νεκροί παρά μόνο 13 τραυματίες μεταξύ των οποίων και ένα βρέφος. Η διοίκηση του ΟΣΕ τότε είχε αναφέρει ως αιτία του ατυχήματος την υπερβολική ταχύτητα με την οποία είχε εισέλθει το τρένο σε παρακαμπτήριο γραμμή.\nΗταν Πέμπτη 20 Οκτωβρίου 2005, λίγο μετά το μεσημέρι, όταν η αμαξοστοιχία «Ιντερσίτι 71» με 140 επιβάτες που εκτελούσε το δρομολόγιο Αλεξανδρούπολη- Θεσσαλονίκη- Αθήνα, προσέγγισε το Αδενδρο. «Το είδα να τρέχει, πήγαινε πολύ γρήγορα. Ακουσα ένα δυνατό βουητό, καλώδια τινάζονταν και σηκώθηκε σκόνη. Πηδούσα χόρτα και φράχτες, μια μάνα φώναζε έψαχνε το ένα από τα τρία παιδιά της. Το βρήκαμε στα 20 μέτρα πιο πέρα είχε τιναχτεί έξω από το βαγόνι», είχε δηλώσει τότε ο Ηλίας Μυλωνόγλου, ένας από τους αυτόπτες μάρτυρες που έσπευσαν να βοηθήσουν. Κούρευε το γκαζόν σε ένα από τα σπίτια δίπλα στις σιδηροδρομικές γραμμές όταν συνέβη το ατύχημα. Συνολικά 40 κάτοικοι βοήθησαν τότε στον απεγκλωβισμό των επιβατών. Χρειάστηκε να χρησιμοποιήσουν τρακτέρ για να σπάσουν μια πόρτα βαγονιού που είχε βγει από τις ράγες.


Ως τα ξημερώματα η μουσική στο Κολωνάκι -Ακυρώθηκε απόφαση Καμίνη από την Αποκεντρωμένη - Aftodioikisi.gr\nΩς τα ξημερώματα η μουσική στο Κολωνάκι -Ακυρώθηκε απόφαση Καμίνη από την Αποκεντρωμένη\n15 Απριλίου 2018 - 13:27\nΕλεύθερα και πάλι να παίζουν μουσική μέχρι τις 3 τα ξημερώματα τα μπαρ στο Κολωνάκι, αφού ακυρώθηκε η απόφαση Καμίνη για τις ώρες χρήσης μουσικής. Ακυρώνεται η απόφαση Καμίνη για τις ώρες χρήσης μουσικής με απόφαση της Αποκεντρωμένης Διοίκησης. Η απόφαση ήρθε μετά την προσφυγή του Σωματείου Επιχειρήσεων BA.RE.CA και άλλων επιχειρηματιών.\nΜε την απόφαση αυτή της Αποκεντρωμένης Διοίκησης έπειτα από προσφυγή του Σωματείου Επιχειρήσεων Bar-Restaurant ακυρώνεται η απόφαση Καμίνη και επανέρχεται το προηγούμενο καθεστώς που επιτρέπει στα μπαρ να παίζουν μουσική μέχρι τις 3 τα ξημερώματα Παρασκευή και Σάββατο.\n«Ακυρώθηκε μια παράλογη απόφαση»\nΟ πληρεξούσιος δικηγόρος του «Σωματείου BA.RE.CA.» και των λοιπών επιχειρηματιών, που προσέφυγε κατά της συγκεκριμένης Κανονιστικής, κ. Κορωνάκης Δημήτριος, μιλώντας στο protothema.gr έκανε λόγο για ακύρωση μιας παράλογης απόφασης που είχε οδηγήσει τις επιχειρήσεις σε δραματική μείωση των εσόδων τους και κατά συνέπεια στη μείωση των εργαζόμενων σ’ αυτές.\nTagsΑΠΟΚΕΝΤΡΩΜΕΝΗ ΔΙΟΙΚΗΣΗ ΑΤΤΙΚΗΣΓΙΩΡΓΟΣ ΚΑΜΙΝΗΣΓΙΩΡΓΟΣ ΚΟΡΩΝΑΚΗΣΔΗΜΟΣ ΑΘΗΝΑΙΩΝΚΟΛΩΝΑΚΙΩΡΕΣ ΧΡΗΣΗΣ ΜΟΥΣΙΚΗΣ\nΟΤΑ, ΔΗΜΟΙ, ΔΗΜΟΣ ΑΘΗΝΑΙΩΝ, ΚΟΛΩΝΑΚΙ, ΓΙΩΡΓΟΣ ΚΑΜΙΝΗΣ, ΑΠΟΚΕΝΤΡΩΜΕΝΗ ΔΙΟΙΚΗΣΗ ΑΤΤΙΚΗΣ, ΓΙΩΡΓΟΣ ΚΟΡΩΝΑΚΗΣ, ΩΡΕΣ ΧΡΗΣΗΣ ΜΟΥΣΙΚΗΣ


ΑΠ ΟΣΠ Α ΣΜΑ. Από τα πρακτικά της με αριθμό 20ης/2014, συνεδρίασης του Περιφερειακού Συμβουλίου τo Σάββατο 20 Δεκεμβρίου 2014 στην Λευκάδα. - PDF\nDownload "ΑΠ ΟΣΠ Α ΣΜΑ. Από τα πρακτικά της με αριθμό 20ης/2014, συνεδρίασης του Περιφερειακού Συμβουλίου τo Σάββατο 20 Δεκεμβρίου 2014 στην Λευκάδα."\n1 ΕΛΛΗΝΙΚΗ ΔΗΜΟΚΡΑΤΙΑ ΠΕΡΙΦΕΡΕΙΑ ΙΟΝΙΩΝ ΝΗΣΩΝ ΑΠ ΟΣΠ Α ΣΜΑ Από τα πρακτικά της με αριθμό 20ης/2014, συνεδρίασης του Περιφερειακού Συμβουλίου τo Σάββατο 20 Δεκεμβρίου 2014 στην Λευκάδα. Αριθ. Απόφασης /2014 ΠΕΡΙΛΗΨΗ: Σχέδιο Στρατηγικής Ανάπτυξης του Τουριστικού Προϊόντος της Π.Ι.Ν. Στρατηγικές Επικοινωνίας και προβολής. Στην Λευκάδα σήμερα ημέρα Σάββατο και ώρα 11:00 συνήλθαν τα μέλη του Περιφερειακού Συμβουλίου της Περιφέρειας Ιονίων Νήσων που αναδείχθηκαν κατά τις εκλογές της 25ης Μαΐου 2014 και ανακηρύχθηκαν με την υπ αριθμ.827/2014 απόφαση του Πολυμελούς Πρωτοδικείου Κέρκυρας, κατόπιν της με αριθμ. πρωτ. οικ /48749/ προσκλήσεως του Προέδρου του Περ/κού Συμβουλίου κου Μωραΐτη Χρήστου, η οποία επιδόθηκε μέσα στη νόμιμη προθεσμία σύμφωνα με τις διατάξεις του άρθρου 165 Ν.3852/2010. Παρόντες στη συνεδρίαση ήταν : 1. Χρήστος Μωραΐτης του Γερασίμου, Πρόεδρος του Π.Σ 2. Ιωάννης Φοντάνας του Νικολάου Λορις 3. Διονύσιος - Φώτιος ( Σάκης) Τσούκας του Παναγιώτη 4. Διονύσιος Στραβοράβδης του Παναγιώτη 5. Σπυρίδων Γαλιατσάτος του Μιχαήλ- Σωτηρίου 6. Σπυρίδων Δραζίνος του Δημητρίου 7. Σπυριδούλα Σοφία Αγγουράκη του Δημητρίου 8. Κων/νος Γκούσης του Θεοδώρου 9. Μαρίνα Μοσχάτ του Ευαγγέλου 10. Σπυρίδων Βλαχόπουλος του Βασιλείου 11. Θεόδωρος Μπούκας του Ιωάννη 12. Σταύρος Γρηγόρης του Γεωργίου 13. Λουκία Κατωπόδη του Αντωνίου 14. Σπυρίδων Τσιντήλας του Χρυσοστόμου 15. Ανδρόνικος( Νικόλας) Βαλλιανάτος του Σωτηρίου 16. Αικατερίνη Βαγγελάτου του Γερασίμου 17. Σουσσάνα Πεφάνη του Αγγέλου\n2 18. Νικολάος Ποταμίτης του Βαπτιστή 19. Διονύσιος Μπάστας του Παύλου 20. Γεώργιος Συγούρος του Αντωνίου 21. Θεόδωρος Βερύκιος του Δημητρίου 22. Ηλίας Μαλλιάς του Νικολάου 23. Γεώργιος Καλούδης του Νικολάου 24. Πραξιτέλης Σούνδιας του Δημητρίου 25. Ιωάννης Κορφιάτης του Χαραλάμπους 26. Αναστάσιος ( Τάσος ) Σαλβάνος του Στεφάνου 27. Χρήστος Άνθης του Κων/νου Απουσίαζαν αν και κλήθηκαν οι Περιφερειακοί Σύμβουλοι: 1. Χαρίλαος Μαρκουτσάς του Διονυσίου, Γραμματέας του Π.Σ 2. Αλέξανδρος Μιχαλάς του Διονυσίου 3. Ιωάννης Κουλούρης του Ανδρέα 4. Παναγιώτης Φιλίππου του Γεωργίου 5. Θεόδωρος Καμπίτσης του Αναστασίου 6. Σπυρίδων Σπύρου του Πέτρου 7. Παναγιώτη ( Τάκη ) Μεταλληνό του Νικολάου 8. Ευστάθιος - Σωτήριος Κουρής του Σπυρίδωνος 9. Αγγελική Γκερέκου του Ιωάννη 10. Γεώργιος Τσιλιμιδός του Γερασίμου 11. Χρύσανθος Σαρλής του Μιχαήλ 12. Θεόδωρος Γουλής του Σπυρίδωνος 13. Αλέξανδρος Δεσύλλας του Γεωργίου 14. Νικόλαος Λεμοντζής του Κυριάκου Διαπιστώθηκε ότι υπάρχει η νόμιμη απαρτία, επειδή σε σύνολο σαράντα ένα ( 41) Περιφερειακών Συμβούλων βρέθηκαν παρόντες 27 και ο Πρόεδρος κήρυξε την έναρξη της συνεδρίασης. Στη συνεδρίαση ήταν παρόντες ο Περιφερειάρχης Ιονίων Νήσων κ.θεόδωρος Γαλιατσάτος, η Αντιπεριφερειάρχης Π.Ε. Κέρκυρας κα Νικολέττα Πανδή, ο Αντιπεριφερειάρχης Λευκάδας κ. Θεόδωρος Χαλικιάς, ο Αντιπεριφερειάρχης Π.Ε. Κεφαλονιάς κ. Παναγής Δρακουλόγκωνας και ο Αντιπεριφερειάρχης Ζακύνθου κ. Ελευθέριος Νιοτόπουλος Παράλειψη Στο σημείο αυτό ο Πρόεδρος του Περιφερειακού Συμβουλίου κ. Χρήστος Μωραΐτης λόγω απουσίας του Γραμματέα του Π.Σ. κ. Χαρίλαου Μαρκουτσά κάλεσε την Αντιπολίτευση να προτείνει τον Περιφερειακό Σύμβουλο Παναγιώτη ( Τάκη ) Μεταλληνό του Νικολάου για να εκτελέσει καθήκοντα Γραμματέα. Προτάθηκε ο Περιφερειακός Σύμβουλος κ. Παναγιώτης ( Τάκης ) Μεταλληνός του Νικολάου ως Γραμματέας του Π.Σ. Το σώμα ομόφωνα αποφάσισε χρέη Γραμματέα του Π.Σ. να εκτελέσει ο Περιφερειακός Σύμβουλος κ. Παναγιώτης ( Τάκης ) Μεταλληνός του Νικολάου. Καθήκοντα Γραμματέα του Περιφερειακού Συμβουλίου εκτελεί ο Περιφερειακός Σύμβουλος κ. Παναγιώτης ( Τάκης ) Μεταλληνός του Νικολάου.\n3 Παράλειψη Μετά την εκφώνηση του καταλόγου προσήλθε ο Περιφερειακός Σύμβουλος κ.κ. Θεόδωρος Καμπίτσης του Αναστασίου, κατά τη συζήτηση του 4 ου Ε.Η.Δ. θέματος προσήλθαν οι Περιφερειακοί Σύμβουλοι κ.κ. Σπυρίδων Σπύρου του Πέτρου και Παναγιώτης ( Τάκης ) Μεταλληνός του Νικολάου. Κατά την συζήτηση του 3ου θέματος Η.Δ. προσήλθε ο Περιφερειακός Σύμβουλος κ. Παναγιώτης Φιλίππου Παράλειψη Θέμα 8ο Η.Δ.: Σχέδιο Στρατηγικής Ανάπτυξης του Τουριστικού Προϊόντος της Π.Ι.Ν. Στρατηγικές Επικοινωνίας και προβολής. Με την έναρξη της συζήτησης ο Περιφερειάρχης Ιονίων Νήσων κ. Σπυρίδων Γαλιατσάτος εισηγήθηκε τα κάτωθι: ΠΕΡΙΦΕΡΕΙΑΚΟ ΣΥΜΒΟΥΛΙΟ ΙΟΝΙΩΝ ΝΗΣΩΝ ΕΙΣΗΓΗΣΗ: Σχέδιο Στρατηγικής ανάπτυξης του τουριστικού προϊόντος της Π.Ι.Ν. Στρατηγικές επικοινωνίας και προβολής. Κε Πρόεδρε, κε Περιφερειάρχη, αγαπητοί συνάδελφοι. Πριν αναφερθούμε στο πως θα επέλθει η τουριστική ανάπτυξη πρωτογενώς στην Περιφέρειά μας και δευτερογενώς στους λοιπούς παραγωγικούς τομείς και εντέλει στο κοινωνικό σύνολο, πρέπει να δούμε τι επικρατεί όχι μόνο στον ελληνικό τουρισμό γενικότερα, αλλά και στους ανταγωνιστές μας, αυτούς δηλαδή που έχουν την ίδια ή συγγενική πελατεία με εμάς και πουλάνε το ίδιο ή συγγενικό προϊόν με εμάς. Επίσης πρέπει ειδικότερα να δούμε ποια είναι η σημερινή κατάσταση στην Περιφέρειά μας. Με αυτούς λοιπόν τους τρεις άξονες «ελληνικός τουρισμόςανταγωνισμός- Περιφέρεια Ιονίων Νησιών» θα προσεγγίσουμε τόσο τη στρατηγική, όσο και τις επιμέρους δράσεις και ενέργειες, ώστε να διαφοροποιήσουμε επί τα βελτίω το τουριστικό status στην Περιφέρειά μας, κάτι το οποίο όλοι παραδεχόμαστε ότι χρειαζόμαστε.\n4 Τι συμβαίνει στον ελληνικό τουρισμό τα τελευταία δέκα (τουλάχιστον) χρόνια : Συζητάμε για την επιμήκυνση της τουριστικής περιόδου και το αποτέλεσμα είναι η συρρίκνωσή της. Η ΠΙΝ μάλιστα σύμφωνα με τις τελευταίες μελέτες, είναι δυστυχώς πρωταγωνιστής στην εποχικότητα. Στοχεύουμε στον ποιοτικό τουρισμό, αλλά προσελκύουμε μεσαία και χαμηλά εισοδηματικά τμήματα της ζήτησης. Επενδύουμε περισσότερο, ενώ οι αποδόσεις των επενδύσεων μειώνονται. Έχουμε ανάγκη από καλύτερα εκπαιδευμένο ανθρώπινο δυναμικό και πληθαίνουν οι ανειδίκευτοι. Είναι προφανές λοιπόν ότι το αναπτυξιακό μοντέλο για τον τουρισμό το οποίο ακολουθούμε τα τελευταία χρόνια, αν όχι δεκαετίες, δεν μπορεί να έχει εφαρμογή στο μέλλον. Προτού όμως σχεδιάσουμε το μέλλον είναι αναγκαίο να αναλύσουμε με την μέχρι σήμερα πορεία, να επισημάνουμε, να αναγνωρίσουμε και να κατανοήσουμε τα λάθη μας, αλλά και να συμφωνήσουμε για τους μελλοντικούς μας\n5 στόχους. Ειδικότερα για την ΠΙΝ, σύμφωνα με στοιχεία της ενδιάμεσης διαχειριστικής αρχής της, διαπιστώνουμε τα ακόλουθα: Είμαστε στη 251η θέση στην καινοτομία, σε σύνολο 262 ευρωπαϊκών περιφερειών. Στην 248η θέση στις υποδομές Στην 246η θέση στις τεχνολογίες και στο διαδίκτυο. Στην 253η θέση στην τριτοβάθμια εκπαίδευση και δια βίου μάθηση. Στην 249η θέση στην περιφερειακή ανταγωνιστικότητα και κατ επέκταση στη 254η θέση στην αποδοτικότητα, κάτι το οποίο είναι και το ζητούμενο. (Δηλαδή μπορεί να έχεις τζίρους, αλλά δεν έχεις αποδοτικότητα, κερδοφορία.) Όσον αφορά την Περιφερειακή ανταγωνιστικότητα στις δεκατρείς ελληνικές περιφέρειες, εμείς έχουμε την 7η θέση.\n6 Όσον αφορά το κατά κεφαλήν εισόδημα στην Περιφέρειά μας την περίοδο , παρατηρούμε ότι μια από τις ναυαρχίδες του ελληνικού τουρισμού, η Κέρκυρα, να εμφανίζει αισθητή μείωση σε σχέση με τους υπόλοιπους Νομούς- Περιφερειακές Ενότητες, με αποτέλεσμα λόγω του ότι ο πληθυσμός της είναι άνω του 50% των υπολοίπων, να βυθίζει προς τα κάτω το μέσο όρο της Περιφέρειας. Οι επιδόσεις μας σε ανταγωνιστικότητα παραγωγικού μοντέλου, σε συνέπειες κοινωνική κρίσης στον κοινωνικό ιστό (αυξανόμενη ανεργία, ασθενής φροντίδα ευάλωτων ομάδων, αυξανόμενος κίνδυνος φτώχειας), σε συνδυασμό με τις πιέσεις στο περιβάλλον κλπ. όλα αυτά δεν αποτελούν παράδειγμα προς μίμηση στον ελλαδικό χώρο, αλλά μάλλον προς αποφυγή. ΠΟΙΑ ΕΙΝΑΙ ΛΟΙΠΟΝ Η ΠΡΟΤΑΣΗ ΜΑΣ ΓΙΑ ΤΟ ΝΕΟ ΑΝΑΠΤΥΞΙΑΚΟ ΜΟΝΤΕΛΟ ΤΟΥ ΤΟΥΡΙΣΜΟΥ ΤΗΣ ΠΙΝ ΚΑΙ ΠΟΙΟΣ Ο ΣΚΟΠΟΣ ΤΟΥ: Να καταστήσει σαφή τον πρωταγωνιστικό ρόλο του τουρισμού στις τοπικές οικονομίες. Να αναδείξει τον τουρισμό στις προτεραιότητες του παραγωγικού έργου της ΠΙΝ. Να δώσει συγκεκριμένες κατευθύνσεις στην τουριστική ανάπτυξη. Να υποστηρίξει τη μετάβαση της τουριστική πολιτικής από το βερμπαλιστικό μιμητισμό στην ορθολογική δράση.\n7 Να δημιουργήσει τις αναγκαίες προϋποθέσεις για τη βελτίωση της ανταγωνιστικότητας του τουρισμού. Αν γίνουν όλα αυτά, η ΠΙΝ θα καταστεί ελκυστική σε νέες επενδύσεις, αλλά και σε εκσυγχρονισμό ενός τεράστιου επενδεδυμένου κεφαλαίου, μεγάλο τμήμα του οποίου κινδυνεύει να απαξιωθεί, και κυρίως αυτό το παρατηρούμε σε μικρά σε μέγεθος τουριστικά καταλύματα (ξενοδοχεία και ενοικιαζόμενα δωμάτια). Έτσι θα έχουμε διάχυση των ωφελειών του τουρισμού στην κοινωνία. Εάν ρίξουμε μια ματιά σε επιλεγμένους τουριστικούς Νομούς της χώρας, τη μεγαλύτερη άνοδο εμφανίζουν οι τουριστικοί Νομοί. Συγκεκριμένα, τα τελευταία χρόνια ο Νομός Δωδεκανήσου εμφανίζει αύξηση 53%, της Χαλκιδικής σε 23,8%, του Ρεθύμνου 9,9%, της Ζακύνθου 9,3%, της Κέρκυρας 9,1% και του Λασιθίου 2,5%. Κάπως αντίστοιχα είναι και ο δείκτης σύνθετης ευημερίας και ανάπτυξης σε επίπεδο Νομού με εξαίρεση της Αττικής και Θεσσαλονίκης, που εκεί παρουσιάζουν σύνθετη οικονομική δραστηριότητα.\n8 Επίσης όλη η Περιφέρειά μας υστερεί σε επενδύσεις κι εδώ είναι λάθος του Αναπτυξιακού Νόμου, ο οποίος μεταξύ του κατόρθωσε να συγκεντρώσει το 65% της τουριστικής προσφοράς σε κλίνες (ποσοτικά και ποιοτικά), σε 4 Περιφέρειες της χώρας (Κεντρική Μακεδονία, Αττική, Δωδεκάνησα και Κρήτη).\n9 Αντίστοιχες είναι και οι επιδόσεις του σύνθετου δείκτη ευημερίας και ανάπτυξης σε επίπεδο νομού.\n11 ΤΙ ΠΡΕΠΕΙ ΝΑ ΛΑΒΟΥΜΕ ΥΠΟΨΗ ΣΧΕΤΙΚΑ ΜΕ ΤΟΥΣ ΠΑΡΑΓΟΝΤΕΣ ΠΟΥ ΘΑ ΕΠΗΡΕΑΣΟΥΝ ΟΝ ΤΟΥΡΙΣΜΟ ΣΤΟ ΜΕΛΛΟΝ: ΔΕΝ ΠΡΕΠΕΙ ΝΑ ΑΓΝΟΗΣΟΥΜΕ ΚΑΠΟΙΕΣ ΜΑΚΡΟΜΕΤΑΒΛΗΤΕΣ, ΑΝ ΘΕΛΟΥΜΕ ΝΑ ΠΑΡΑΚΟΛΟΥΘΗΣΟΥΜΕ ΤΙΣ ΕΞΕΛΙΞΕΙΣ (ΟΧΙ ΝΑ ΤΙΣ ΚΑΤΕΥΘΥΝΟΥΜΕ) Κλιματικές αλλαγές. Η αύξηση της θερμοκρασίας από 0,3 έως 0,7 βαθμούς κελσίου (C) ανά δεκαετία, προκαλεί ακόμα κι εμφάνισηέξαρση τροπικών ασθενειών. Σημαντική είναι και η αύξηση των ημερών άνω των 40 C, ενώ κοντεύει να διπλασιαστεί ο αριθμός των ημερών άνω των 30 C. Δεν πρέπει λοιπόν να μας βάλει τουλάχιστον σε υποψία ότι τα 120 εκατομμύρια τουριστών που επισκέπτονται την Μεσόγειο κάθε χρόνο, μειωθούν σημαντικά λόγω των κλιματικών αλλαγών; Μήπως οι βορειοευρωπαίοι θα προτιμούν να κάνουν διακοπές στο εσωτερικό της χώρας τους ή σε άλλες χώρες της Βόρειας Ευρώπης; Όταν μια μέρα βρέχει σε έναν τουριστικό προορισμό (resort), δεν ξέρουμε πώς να αντιμετωπίσουμε τον κόσμο. Τελικά μήπως θα πρέπει να προσαρμοστεί ο σχεδιασμός μας ακόμα και σε επίπεδο κατασκευής των γενικών και ειδικών υποδομών; Δημογραφικές εξελίξεις. Η σύνθεση του νοικοκυριού και η δομή της οικογένειας αλλάζουν, πράγμα το οποίο μας αναγκάζει να δημιουργήσουμε διαφορετικά προϊόντα για την ίδια ομάδα πελατείας (target group). Επίσης, η μετανάστευση είναι και θα είναι σε μεγάλη έξαρση, με αποτέλεσμα να αυξάνονται τα ταξίδια VFR (Visiting Friends and Relatives). Η πληθυσμιακή και η ηλικιακή διάρθρωση άρδην διαφοροποιείται. Η μεσαία τάξη της Ευρώπης και\n12 της Αμερικής συρρικνώνεται, ενώ της Ασίας διογκώνεται, οπότε αυξάνεται η Τρίτη ηλικία της Ευρώπης και της Αμερικής, η οποία όμως θέλει να ταξιδεύει. Αυτό κι αν πρέπει να λάβει υπόψη όποιος σχεδιασμός marketing για την Ελλάδα και φυσικά την ΠΙΝ. Νέες τεχνολογίες. Είναι ανοδική έως και ασύλληπτη η χρήση του διαδικτύου, η χρήση των εφαρμογών του διαδικτύου στην κινητή τηλεφωνία, η αυξημένη διάδραση των ατόμων στο πλαίσιο της κοινωνικής δικτύωσης (social media). Εδώ απαιτείται συνεχής αναβάθμιση των πληροφοριακών συστημάτων και των ψηφιακών δεδομένων. Ήδη μπαίνεις στο μετρό της Ουάσιγκτον με εφαρμογή στο κινητό σου, ενώ με το τηλέφωνό σου θα ανοίγεις πόρτες δωματίων στα ξενοδοχεία και θα χρεώνεσαι ανάλογα τις διάφορες εξειδικευμένες παρεχόμενες υπηρεσίες. Η ταχύτητα με την οποία ταξιδεύει ο κόσμος σήμερα. Το 1990 για να μην πάμε πιο πίσω, το Boeing έκανε την απόσταση ΛονδίνοΣύδνεϋ σε 23 ώρες και μία στάση. Σήμερα, το 787 DreamLiner κάνει την ίδια απόσταση σε 17,5 ώρες χωρίς στάση (non-stop). Η αύξηση της αεροπορικής κίνησης. Με πρόσφατη παρουσίαση της διεύθυνσης μελετών\n13 της ευρωπαϊκής κεντρικής τράπεζας, έως το 2030 η αεροπορική κίνηση θα έχει διπλασιαστεί σε σχέση με σήμερα σε βαθμό που θα απορροφήσει επιπλέον πιλότους και μηχανικούς αεροσκαφών. Ασφάλεια. Εδώ είναι το σημείο με το οποίο δεν μπορούμε να παίξουμε και η σύσταση μηχανισμών διαχείρισης κρίσεων, θα πρέπει να συγκαταλέγεται στις στρατηγικές δραστηριότητες κάθε τουριστικού προορισμού. Αντιλήψεις περί πολυτέλειας. Ταξιδιώτες από αναδυόμενες οικονομίες, επιζητούν τη «χλιδή». Πολυτέλεια σημαίνει αυτοεκπλήρωση, εμπειρία κι ευ ζην. Θα αυξηθεί η ζήτηση για ποιοτικές εμπειρίες, προσωποποιημένες και «αποκλειστικές» υπηρεσίες. Εδώ πώς μπορούμε να ανταποκριθούμε; Τα πράγματα είναι πολύ δύσκολα διότι η πολυτέλεια πρέπει να εκφράζεται στο σύνολο της ταξιδιωτικής εμπειρίας του επισκέπτη. Αν πάρουμε για παράδειγμα την Ελούντα, ναι μεν εκεί παρέχεται ξενοδοχειακό προϊόν πολυτελείας αλλά η εμπειρία σε ένα «κορεσμένο» αεροδρόμιο όπως του Ηρακλείου, η κατάσταση του οδικού δικτύου και ο «θαυμασμός» που προξενούν τα σκουπίδια δεξιά και αριστερά, έχει μειώσει σε μεγάλο βαθμό τις προσδοκίες του επισκέπτη. Λανσάρουμε ότι έχουμε πεντάστερα ξενοδοχεία, έχουμε κάνει όμως σύγκριση με άλλα αντίστοιχα πεντάστερα του πλανήτη; Μήπως πρέπει να είμαστε πιο προσεκτικοί σε αυτό το οποίο προσφέρουμε; Οι κανόνες του marketing επιβάλουν να εμφανιζόμαστε under the promise και over deliver. Μεσαία τάξη. Ο εκδημοκρατισμός του τουριστικού φαινομένου ήταν αυτό που οδήγησε στη μαζικοποίηση όπως ήδη έχουμε πει, στην Ευρώπη η μικρή και η μεσαία τάξη παρουσιάζει συρρίκνωση, αντιθέτως στην Ασία αυξάνεται.\n14 ΠΟΙΟΙ ΘΑ ΠΡΕΠΕΙ ΝΑ ΕΙΝΑΙ ΟΙ ΑΞΟΝΕΣ ΓΙΑ ΝΑ ΕΠΙΤΥΧΟΥΜΕ ΤΟ ΣΤΟΧΟ ΜΑΣ Ο ΟΠΟΙΟΣ ΠΡΕΠΕΙ ΝΑ ΟΡΑΜΑΤΙΖΕΤΑΙ ΕΝΑ ΚΑΛΥΤΕΡΟ ΒΙΟΤΙΚΟ ΕΠΙΠΕΔΟ ΓΙΑ ΤΟΥΣ ΚΑΤΟΙΚΟΥΣ ΤΗΣ ΠΙΝ ΚΑΙ ΤΟΤΕ ΑΚΟΜΑ ΠΕΡΙΣΣΟΤΕΡΟΙ ΠΟΛΙΤΕΣ ΑΛΛΩΝ ΠΕΡΙΟΧΩΝ ΚΑΙ ΤΟΥ ΕΞΩΤΕΡΙΚΟΥ ΘΑ ΗΘΕΛΑΝ ΝΑ ΖΗΣΟΥΝ ΕΔΩ ΕΙΤΕ ΜΟΝΙΜΑ ΕΙΤΕ ΠΡΟΣΩΡΙΝΑ. ΕΑΝ Η ΔΙΑΒΙΩΣΗ ΜΑΣ ΕΙΝΑΙ ΕΥΧΑΡΙΣΤΗ ΓΙΑ ΤΟΥΣ ΜΟΝΙΜΟΥΣ ΚΑΤΟΙΚΟΥΣ, ΘΑ ΕΙΝΑΙ ΕΥΧΑΡΙΣΤΗ ΚΑΙ ΕΛΚΥΣΤΙΚΗ ΓΙΑ ΤΟΥΣ ΕΠΙΣΚΕΠΤΕΣ ΜΑΣ. Καθίστανται λοιπόν εκ των ων ουκ άνευ τα παρακάτω: Η αύξηση της ανταγωνιστικότητας. Η απασχόληση για το ευρύτερο σύνολο καθώς και το εισόδημα. Η σύνδεση του αρχαίου και σύγχρονου κόσμου. Ο σεβασμός στο περιβάλλον. Το κύρος της επιχειρηματικότητας και η περηφάνια των εργαζομένων. Διατομεακές ενέργειες κατά συνέπεια αύξηση της ανταγωνιστικότητας. Για να τα προσεγγίσουμε όλα αυτά θα πρέπει να δώσουμε πρώτα κάποιες απαντήσεις: Καθιερωμένες ή νέες αγορές; Συνηθίζουμε να λέμε νέες αγορές. Οι αγορές όμως είναι προϊοντικές και δεν είναι ανάγκη να είναι υπερπόντιες. Έχουμε αγορές καθιερωμένες όπως για παράδειγμα η γερμανική αγορά, η οποία έρχεται για το κύριο προϊόν μας «ήλιος και θάλασσα», αλλά δεν θα έβλαπτε να εμπλουτιστεί το συγκεκριμένο προϊόν με καλύτερο περιβάλλον, με αναβαθμισμένη τοπική κουζίνα, με αναβαθμισμένο πολιτιστικό προϊόν. Με καθαρισμένα περιπατητικά μονοπάτια και με σήμανση, κλπ.\n15 Δεν μπορούμε να ξεχάσουμε τις υφιστάμενες αγορές, όπως δεν πρέπει να ξεχάσουμε τα υφιστάμενα προϊόντα τα οποία πουλάμε. Εάν είχαμε ένα γήπεδο golf θα μπορούσαμε να διεκδικήσουμε από το ένα εκατομμύριο Σκανδιναβών (στην επίσης καθιερωμένη Σκανδιναβική αγορά) που πάνε στην Ισπανία για να παίζουν golf. Ποσότητα ή ποιότητα; Φυσικά ναι στην ποσότητα γιατί είμαστε καθιερωμένος τουριστικός προορισμός και πρέπει να επιβιώσουμε, αλλά θα πρέπει συνεχώς να αυξάνεται το ποιοτικό μας κέντρο βάρους. Η αγορά απαιτεί υπηρεσίες υψηλού επιπέδου κι απόλυτα στοχευμένη επικοινωνιακή πολιτική για να πετύχεις το στόχο σου κι ο μαζικός τουρισμός απαιτεί οικονομίες κλίμακας και ικανότητα να διακρίνεσαι στο πλήθος. ΠΟΙΕΣ ΕΙΝΑΙ ΟΙ ΚΑΤΕΥΘΥΝΣΕΙΣ ΠΟΛΙΤΙΚΗΣ ΑΝΑΠΤΥΞΗΣ ΤΗΣ ΤΟΥΡΙΣΤΙΚΗΣ ΠΡΟΣΦΟΡΑΣ ΤΙΣ ΟΠΟΙΕΣ ΘΑ ΠΡΕΠΕΙ ΝΑ ΑΚΟΛΟΥΘΗΣΟΥΜΕ; Πέρα των παραπάνω αναφερθέντων τα οποία θα πρέπει να λάβουμε σοβαρά υπόψη μας, ήδη έχουμε αναφερθεί στον εμπλουτισμό του υφιστάμενου προϊόντος δια μέσου της γαστρονομίας, του αθλητισμού, της εκπαίδευσης, του πολιτισμού και των ιατρικών υπηρεσιών. Αυτό βέβαια δεν μπορεί να γίνει δια μέσου επιτροπών, οι οποίες εξαντλούν σύμφωνα με τη μέχρι τώρα εμπειρία, τις καλές προθέσεις, αλλά δεν παράγουν έργο. Εδώ απαιτείται ο product manager (πάντοτε υπό την αυστηρή μας παρακολούθηση). Ο product manager επίσης θα δημιουργήσει το «χαρτοφυλάκιο» των προϊόντων τα οποία δεν μπορεί να είναι πάνω από 3 ή 4 (με εξαίρεση την Κέρκυρα που έχει δυνατότητες για την ανάπτυξη τουρισμού πόλης- city break). Στη συνέχεια, απαιτείται η «τμηματοποίηση» της αγοράς στην οποία απευθυνόμαστε ή σε όποιο άλλο τμήμα απευθυνθούμε και τέλος η χάραξη των στρατηγικών προσέγγισης και επικοινωνίας.\n16 ΠΩΣ ΘΑ ΠΡΕΠΕΙ ΝΑ ΠΟΡΕΥΘΟΥΜΕ; Τα «εργαλεία» μας είναι το ανθρώπινο κεφάλαιο, δηλαδή τα πρόσωπα με τις δεξιότητες, την εμπειρία και το ηθικό τους, που συνιστούν το κοινωνικό κεφάλαιο, επίσης από συνέργειες που δίνουν προστιθέμενη αξία, το κατασκευασμένο κεφάλαιο, τα χρηματοδοτικά εργαλεία και τον πολιτισμό ο οποίος αποτελεί ιδιαίτερο κεφάλαιο. Γι αυτό, όταν κάνουμε απολογισμό να μη στεκόμαστε στις αφίξεις, ακόμα και στα έσοδα, αλλά στον περιβαλλοντικό και κοινωνικό απολογισμό. Αυτό όσο κι αν ακούγεται θεωρητικό, έχει μεγάλη πρακτική εφαρμογή. Όσο κι αν προχωρήσει η τεχνολογία, βάζουμε πάνω από όλα τον ανθρώπινο παράγοντα γιατί είναι ο σημαντικότερος κι αυτός μπορεί να κάνει τη διαφορά. Η τόνωση της απασχόλησης δια μέσου του τουρισμού θα το επιβεβαιώσει με τον καλύτερο τρόπο. Πρέπει να προσδώσουμε ευελιξία στην αγορά, όταν η ζήτηση είναι last minute τότε η προσφορά πρέπει να είναι last second. Δηλαδή να προσαρμόζεται αποτελεσματικά γιατί αλλιώς θα μείνουμε εκτός αγοράς. Η εκπαίδευση, ένα πράγμα για το οποίο όλοι υπερθεματίζουμε, αλλά φοβάμαι ότι ελάχιστοι λαμβάνουν σοβαρά υπόψη κι ασχολούνται όπως θα έπρεπε να ασχοληθούν. Η εκπαίδευση είναι παραγωγική επένδυση, δεν είναι δαπάνη που δεν γυρίζει, δηλαδή δεν αποσβένεται. Θα παρακαλούσα τους τουριστικούς επιχειρηματίες να μη χρησιμοποιούν το επιχείρημα «γιατί να τον εκπαιδεύσω αφού θα μου φύγει;». Οι πιθανότητες να φύγει αφού τον εκπαιδεύσεις είναι πολύ μικρότερες, κι αν ακόμα φύγει θα πάει παραδίπλα και θα προσθέσει αξία στον προορισμό. Εξάλλου κάποιες επιχειρήσεις πρέπει να είναι leaders και να δίνουν το παράδειγμα στο χώρο. Πρέπει να ξεπεράσουμε το σοβαρό θέμα που έχουμε με την εικόνα και το status τον εργαζόμενων, αλλά και των επιχειρηματιών στον τουρισμό. Οι μεν εργαζόμενοι γίνονται δέκτες υποτιμητικών χαρακτηρισμών, η γνωστή έκφραση της δεκαετίας του 80 να μην ξανακουστεί, δεν είχε εφαρμογή και δεν κάνει καλό. Πρέπει να δώσουμε αίγλη στα τουριστικά επαγγέλματα, όποιος στη Γαλλία πει για παράδειγμα je suis cuisinier, όλοι λένε μπράβο, ενώ στην Ελλάδα αν πει εργάζομαι στην κουζίνα, δεν θα αποσπάσει χειροκροτήματα. Για τους δε επιχειρηματίες ανεξαρτήτως δραστηριότητας και μεγέθους, υπάρχει το στερεότυπο το οποίο κατά καιρούς επιστρατεύεται για λόγους σκοπιμοτήτων, ότι δήθεν έχουν πάρει\n17 θαλασσοδάνεια και χρεώνουν τον έλληνα πιο πολύ από τον ξένο. Δεν είναι έτσι με τις όποιες εξαιρέσεις κι αν υπάρχουν. Όσον αφορά τις διατομεακές δράσεις, έχουμε το σύνδρομο ως χώρα (country specific ) να είμαστε anti-partners, δηλαδή δεν έχουμε έφεση στη συνέργεια και στη συνεργασία και προτιμούμε να έχουμε περίπτερο από το να είμαστε μέτοχοι σε supermarket. Έτσι έχουμε «κατορθώσει» το μέσο μέγεθος της παραγωγικής επιχείρησης να είναι μικρό. Για να μεγαλώσει κι αν θέλουμε να σταθούμε στον ανταγωνισμό, πρέπει να αναπτυχθούν συνεργασίες. Η ΠΙΝ έχει ικανό μίγμα προϊόντων (τουριστικών) κι εξασφαλίζει ικανοποιητική προσπελασιμότητα, σε σχέση με τις χώρες-πηγές, άσχετα με το τι συμβαίνει στη διασύνδεση των νησιών μας μεταξύ τους. Κοντολογίς, σε επίπεδο προορισμού πρέπει να συνενωθούν οι δυνάμεις του δημόσιου και του ιδιωτικού τομέα, αλλά και τα ΤΕΙ Πανεπιστήμιο και με τη βοήθεια τεχνοκρατών να μπορέσουμε να παράγουμε έργο. ΔΙΚΤΥΑ ΔΙΑΝΟΜΗΣ- ΔΙΑΔΙΚΤΥΑΚΗ ΠΑΡΟΥΣΙΑ Μια απλή περιήγηση στα site Καναδά κι Αυστραλίας, μας δημιουργεί κατάθλιψη για τη δική μας εικόνα. Η διαδικτυακή παρουσία μιας περιφέρειας, είναι πολύ σοβαρή υπόθεση θα έλεγα το ισχυρό μας χαρτί (το οποίο τώρα δεν υφίσταται). Το βάρος πρέπει να είναι πλέον στο διαδικτυακό marketing και όχι στο να κολλάμε αφίσες και να μοιράζουμε φυλλάδια. Τα δίκτυα διανομής θέλουν και συμμαχίες. Ας δούμε πώς ήταν αυτά στην κλασική μορφή η οποία εφαρμόζεται για πολλά χρόνια. Θεωρούσαμε όλοι (και καλώς) ότι η ζήτηση λίγο-πολύ ελέγχεται από τα ταξιδιωτικά πρακτορεία του εξωτερικού, τα οποία βέβαια είναι παραρτήματα των Τ.Ο., οι οποίοι ελέγχουν την αεροπορική μεταφορά, επηρεάζουν αν δεν ελέγχουν τις επίγειες υπηρεσίες κι έτσι φθάναμε στον προορισμό και στο κατάλυμα. Αυτό πρέπει να αλλάξει, η νέα τεχνολογία μας δίνει την δυνατότητα να προσεγγίσουμε τη ζήτηση και να τη φέρουμε απευθείας σε επαφή με την προσφορά. Εδώ μπορούμε να προσθέσουμε και την αεροπορική μεταφορά σαν μέρος της προσφοράς. Όχι μόνο οι low cost, αλλά οτιδήποτε πετάει, το οποίο είναι κάτι που το έχουμε, πρέπει να ενταχθεί σαν μέρος της προσφοράς μας. Αυτό δεν σημαίνει ότι θα ξεχάσουμε ούτε τα γραφεία του εξωτερικού ούτε τους tour operator. Όποιος φέρνει κόσμο είναι κάτι πιο πολύ από ευπρόσδεκτος.\n18 ΠΩΣ ΘΑ ΔΙΑΧΕΙΡΙΣΤΟΥΜΕ ΤΗΝ ΠΡΟΣΦΟΡΑ ΠΟΙΟΤΙΚΑ ΚΑΙ ΠΟΣΟΤΙΚΑ Όχι μόνο κτίσαμε ως Χώρα (γενικώς) κάτι παραπάνω από ό,τι χρειαζόμαστε, αλλά έχει γίνει παραδοχή ότι όλα τα εποχικά (καταλύματα και πάσης φύσεως επιχειρήσεις) δουλεύουν εξάμηνο, αλλά αυτό δεν ισχύει. Αυτό κι αν χτυπάει καμπανάκι, κάτι που πρέπει να λάβει υπόψη του ο Αναπτυξιακός Νόμος (όταν με το καλό επανακάμψει) και η τουριστική πολιτική της χώρας. Πέρα από τα ποσοτικά και ποιοτικά, αναμφισβήτητα το πρωτογενές προϊόν είναι εξαιρετικό, αλλά η προστιθέμενη αξία είναι μέτρια σε βαθμό που το καθιστά υπερτιμημένο και μη ανταγωνιστικό. Στην περιφέρειά μας, η προσφορά των καταλυμάτων τριών αστέρων και κάτω, αποτελεί τον κύριο όγκο ενώ στα τέσσερα και πέντε αστέρια ωχριά μπροστά στον όγκο άλλων περιφερειών (ιδίως Δωδεκανήσων). Πόση λοιπόν ποιότητα μπορούμε να προσελκύσουμε και πόση να απορροφήσουμε; Και πώς θα επικοινωνούμε στον τουρίστα την ποιότητά μας; Κάποιοι θα κοιτάζουν τις μπροσούρες των tour operator, κάποιοι όμως θα μπαίνουν στο διαδίκτυο, θα λένε θέλω να πάω εκεί, θα απαντούν άλλοι ταξιδιώτες, άλλοι θα κάνουν like, κι άλλος θα προσθέτει τη δική του αξιολόγηση. Επίσης αυτό που πρέπει να καταπολεμήσουμε στην κυριολεξία, είναι το να ξεμπερδέψουμε το αίσθημα της δουλοπρέπειας με τη διάθεση εξυπηρέτησης. Εδώ θα χρειαστούν εκπαιδευτικά ταξίδια, αν όχι μακριά, τουλάχιστον μέχρι την Κων/πολη, να δούμε τι σημαίνει διάθεση εξυπηρέτησης, κάτι το οποίο στη χώρα μας δεν είναι ό,τι το καλύτερο. Θα αναπτύξουμε την τουριστική μας προσφορά, βλέποντας τι είναι αυτό που έχουμε μέχρι σήμερα κι αν αυτό ανταποκρίνεται στις ανάγκες της ζήτησης και πως θα πάμε να την συναντήσουμε; Το προϊόν που έχουμε, θα πρέπει να το κρατήσουμε και δεν καταλαβαίνω γιατί κάποιοι λένε να φύγουμε από το προϊόν ήλιοςθάλασσα το οποίο είναι το βασικό μας προϊόν. Κανείς δεν αφήνει το βασικό του προϊόν. Όμως θα πρέπει να του δώσουμε περισσότερη αξία και είναι εξαιρετικό τα τρία s δεν είναι μοντέλο, είναι προϊόν. Για να χτίσουμε ένα μοντέλο χρειάζονται πολλά πράγματα.\n19 Ποιες είναι οι κύριες αγορές μας; Ποιο είναι το προϊόν για το οποίο έρχονται, δηλαδή οι λόγοι που ταξιδεύουν; Τόσο στη χώρα μας όσο και στην περιφέρειά μας; Είναι το ήλιος θάλασσα, ο τουρισμός πόλης κι ο περιηγητικός τουρισμός με μεγάλη απόσταση από κάθε άλλο λόγο. Βλέποντας τον πίνακα με τις προϊοντικές αγορές, διερωτώμεθα εάν αξίζει να ασχοληθούμε με τις εναλλακτικές μορφές τουρισμού, αφού δίνουν αυτά τα μικρά ποσοστά; Ναι μεν, αλλά: ο ιατρικός, ο εκπαιδευτικός και ο συνεδριακός τουρισμός, μπορούν να ενταχθούν στον τουρισμό πόλης, ο δε αθλητικός, ο εκπαιδευτικός και ο θαλάσσιος τουρισμός, μπορούν να ενταχθούν μέσα στον περιηγητικό. Όμως προϋπόθεση ανάπτυξης του ικός είναι ύπαρξη ανταγωνιστικού πλεονεκτήματος, π.χ. δεν έχουμε την δυνατότητα να μιλάμε για τουριστική χιονοδρομία όταν δεν διαθέτουμε χιόνι. Είναι σα να συγκρίνουμε τη Βόρεια Θάλασσα με το Αιγαίο. Όταν δε, λέμε ιατρικός τουρισμός, σημαίνει ότι αυτός είναι ο κυρίαρχος σκοπός του ταξιδιού κι όχι επί παραδείγματι πηγαίνω διακοπές και φροντίζω τα δόντια μου. Ταξιδεύοντας όμως με κύριο σκοπό τη θεραπεία μου ή επιζητώντας τη διάγνωση, πληρώνω μεταφορικό μέσο, ξενοδοχείο, εστιατόριο, κάνω κάποιες αγορές ή αν θέλετε κάποια επίσκεψη σε κάποιο πολιτιστικό χώρο ή εκδήλωση. Όταν λέμε πολιτιστικός τουρισμός, σημαίνει ότι δεν μιλάμε μόνο για μουσεία και αρχαιότητες. Υπάρχει η Επίδαυρος, η μαγεία του θεάτρου, η ρητορική για την οποία έχουμε τη μοναδικότητα\n20 παγκοσμίως, το οποίο είναι κάτι που δεν το «πακετάρουμε» και δεν το «πουλάμε». Έχουμε το μικρότερο ποσοστό αυτών που ταξιδεύουν για κύριο λόγο τον πολιτισμό, κάτι το οποίο φαίνεται από τα εισιτήρια των μουσείων και των αρχαιολογικών χώρων. Η πτώση των μεριδίων από το είναι δραματική. Δεν μπορούμε να αγνοήσουμε μια σύγχρονη βιομηχανία του lifestyle, των παραδόσεων και της αρχιτεκτονικής, ιδίως στην Κέρκυρα και τους λοιπούς παραδοσιακούς οικισμούς της Περιφέρειάς μας τα οποία διαθέτουμε. Όταν λέμε αθλητικός τουρισμός, δεν μιλάμε μόνο το πόλο του οποίου η ομάδα μετέχει ανελλιπώς στους Ολυμπιακούς Αγώνες, ανεξάρτητα αν η ομάδα πόλο του Αργοστολίου δεν συνέχισε λόγω οικονομικών προβλημάτων την πορεία της στην πρώτη εθνική κατηγορία. Έχουμε από αιώνων στο αγώνισμα της πάλης και του Μαραθώνιου την αποκλειστικότητα κι έχουμε συγκριτικό πλεονέκτημα στα θαλάσσια σπορ και στα αθλήματα. Μην ξεχνάμε ότι έχουμε τη φιλικότερη θάλασσα στον άνθρωπο που είναι το Ιόνιο Πέλαγος. Η Περιφέρειά μας κι όλα τα νησιά της, υπερτερούν κατά πολύ τόσο στον αθλητισμό όσο και στον πολιτισμό. Οι φιλαρμονικές και οι χορωδίες της Κέρκυρας, αλλά και της Λευκάδας, της Κεφαλονιάς και της Ζακύνθου είναι κάτι που δεν τα συναντά εύκολα κανείς όχι μόνο στον ελλαδικό χώρο, αλλά και στην Ευρώπη. Αυτό είναι κάτι που προέρχεται από την ιστορία μας με βαθιές καταβολές. Όμως όλα αυτά δεν θέλουν ένα πακετάρισμα και να ενταχθούν μέσα στο συνολικό μίγμα προϊόντος τόσο της ΠΙΝ όσο και στα brands των νησιών που ανήκουν και αναφέρονται αντί να είναι χύμα; Υστερούμε καθόλου στο ναυταθλητισμό και στα συναφή σπορ, σέρφινγκ, κωπηλασία, κολύμβηση; Το κρίκετ το έχουν πολλοί άλλοι στον ελλαδικό χώρο; Πού είναι η ενιαία διαδικτυακή παρουσία μαζί με όλα τα υπόλοιπα συγκριτικά μας πλεονεκτήματα; Κλείνοντας, επαναλαμβάνω το όραμα εν συντομία, ότι το 2020 το κατά κεφαλήν εισόδημα (Gross Domestic Product) στην Περιφέρειά μας να αναφέρεται ως μέση εγχώρια άνθηση και πρόοδος (Gross Domestic Prosperity) καθότι αφορά εμάς τους κατοίκους. Όσον δε αφορά τους τουρίστες και τους επισκέπτες μας, η κατά κεφαλήν τουριστική δαπάνη να έχει μετατραπεί στο μέγιστο βαθμό του value for money, οπότε και η θετική εμπειρία, κάτι το οποίο θα ανατροφοδοτεί συνεχώς όχι μόνο την τουριστική οικονομία, αλλά θα είναι ο καταλύτης για την οικονομική και κοινωνική πρόοδο.\n21 Σας ευχαριστώ για την προσοχή σας. Μ εκτίμηση Ο Αντιπεριφερειάρχης Σπύρος Γαλιατσάτος ΠΡΟΣΕΓΓΙΣΗ ΠΡΟΙΟΝΤΩΝ Το βασικό μας προϊόν είναι το ήλιος και θάλασσα, ακολουθεί ο ναυτικός (θαλάσσιος ) τουρισμός, ο τουρισμός πόλης (city break), ο ιατρικός τουρισμός, ο Πολιτιστικός και Θρησκευτικός τουρισμός και ο τουρισμός MICE (Meetings-Incentives-ConferencesExhibitions). Υπάρχουν επίσης υποστηρικτικές κατηγορίες των παραπάνω όπως ο Agro Τουρισμός, Eco Τουρισμός, και ο Gastro Τουρισμός. Επίσης και κάποιες άλλες εξειδικευμένες κατηγορίες όπως: 3η ηλικία, Ευζωία, Επίσκεψη σε γνωστούς και φίλους (VFR). Για κάθε προϊοντική κατηγορία που δυνητικά μπορούμε να έχουμε απαιτείται: 1. Στρατηγική προϊόντος 2. Στρατηγική αγοράς 3. Στρατηγική ανά κατηγορία επισκεπτών 4. Υποδομές ( υλικές, άυλες, επιχειρηματικό περιβάλλον) 5. Στρατηγική προώθησης ΑΝΑΛΥΣΗ-ΑΠΑΙΤΗΣΕΙΣ ΚΑΙ ΠΡΟΤΕΡΑΙΟΤΗΤΕΣ ΑΝΑ ΠΡΟΙΟΝ Οι παραπάνω προιοντικές κατηγορίες απαιτούν συγκεκριμένες προτεραιότητες στον τομέα των υποδομών, των υπηρεσιών και του επιχειρηματικού περιβάλλοντος. Για παράδειγμα αναφερόμαστε στον πολιτιστικό πλούτο ο οποίος όπως έχουμε πει ήδη δεν περιορίζεται μόνο σε μουσεία και αρχαιολογικούς χώρους αλλά και σε βιβλιοθήκες, αρχιτεκτονικά μνημεία, ξενάγηση πόλεων. Μουσικά φεστιβάλ, φεστιβάλ καλών τεχνών, θεματικά φεστιβάλ ( σινεμά, θέατρο κ.λ.π), τοπική κουλτούρα και παραδόσεις, λαογραφικές ιδιαιτερότητες, θεματικές διαδρομές ( γαστρονομικές, γλωσσολογικές, κ.λ.π), σε πολιτιστικές εμπειρίες όπως η συμμετοχή σε καλλιτεχνικές δραστηριότητες ( π.χ τέχνες θεάματος) και ανασκαφές. Σημειωτέον ότι οι πολιτιστικές επισκέψεις μπορούν να γίνουν ελκυστικότερες με την αξιοποίηση σύγχρονων τεχνολογιών όπως π.χ 1. Εφαρμογές αστικών οδηγών με κύρια χαρακτηριστικά τις ευέλικτες περιηγήσεις, τα σημεία ενδιαφέροντος, πληροφορίες για αγορές, εστιατόρια, ξενοδοχεία, δρώμενα, κ.λ.π 2. Εφαρμογές οδηγών μουσείων όπως περιηγήσεις, δημοφιλή εκθέματα, χάρτες της τοποθεσίας, νέα του μουσείου, πληροφορίες, κ.λ.π 3. Εφαρμογές οδηγών αρχαιολογικών χώρων όπως η δυνατότητα αναπαράστασης του χώρου όπως ήταν στην αρχαιότητα, επιπλέον χαρακτηριστικά αντίστοιχα με τους οδηγούς των μουσείων, κ.λ.π\n22 Όλα αυτά βέβαια προϋποθέτουν την ύπαρξη παρκινγκ, ενημερωτικών φυλλαδίων, w.c και ενδεχομένως καντίνες. Επίσης πληροφορίες τουλάχιστον σε δύο γλώσσες, κατάλληλοι ξεναγοί και πρωτίστως πρόσβαση για ΑΜΕΑ. Ακολούθησε διαλογική συζήτηση και το θέμα τέθηκε σε ψηφοφορία. Κατά την ψηφοφορία παρόντες ήταν οι κάτωθι Περιφερειακοί Σύμβουλοι: 1. Χρήστος Μωραΐτης του Γερασίμου, Πρόεδρος του Π.Σ 2. Ιωάννης Φοντάνας του Νικολάου Λόρις 3. Διονύσιος - Φώτιος ( Σάκης) Τσούκας του Παναγιώτη 4. Διονύσιος Στραβοράβδης του Παναγιώτη 5. Σπυρίδων Γαλιατσάτος του Μιχαήλ- Σωτηρίου 6. Σπυρίδων Δραζίνος του Δημητρίου 7. Σπυριδούλα Σοφία Αγγουράκη του Δημητρίου 8. Κων/νος Γκούσης του Θεοδώρου 9. Μαρίνα Μοσχάτ του Ευαγγέλου 10. Σπυρίδων Βλαχόπουλος του Βασιλείου 11. Θεόδωρος Μπούκας του Ιωάννη 12. Σταύρος Γρηγόρης του Γεωργίου 13. Λουκία Κατωπόδη του Αντωνίου 14. Σπυρίδων Τσιντήλας του Χρυσοστόμου 15. Ανδρόνικος( Νικόλας) Βαλλιανάτος του Σωτηρίου 16. Αικατερίνη Βαγγελάτου του Γερασίμου 17. Σουσσάνα Πεφάνη του Αγγέλου 18. Νικολάος Ποταμίτης του Βαπτιστή 19. Παναγιώτης Φιλίππου του Γεωργίου 20. Θεόδωρος Καμπίτσης του Αναστασίου 21. Διονύσιος Μπάστας του Παύλου 22. Γεώργιος Συγούρος του Αντωνίου 23. Γεώργιος Καλούδης του Νικολάου 24. Πραξιτέλης Σούνδιας του Δημητρίου 25. Ιωάννης Κορφιάτης του Χαραλάμπους 26. Αναστάσιος ( Τάσος ) Σαλβάνος του Στεφάνου 27. Σπυρίδων Σπύρου του Πέτρου Παράλειψη ΑΠΟΦΑΣΙΖΕΙ ΚΑΤΑ ΠΛΕΙΟΨΗΦΙΑ Εγκρίνει το σχέδιο Στρατηγικής Ανάπτυξης του Τουριστικού Προϊόντος της Π.Ι.Ν. Στρατηγικές Επικοινωνίας και προβολής, ως η εισήγηση με προσθήκη να συμπεριληφθούν στο σχέδιο συγκεκριμένες δράσεις όπως η ανάδειξη των φάρων των νησιών, εκδηλώσεις κάθε χρόνο για μία από τις συνιστώσες του τουριστικού προιόντος και η σύσταση παρατηρητηρίου τουρισμού σε συνεργασία με το Τ.Ε.Ι Κεφαλληνίας ή το Ιόνιο Πανεπιστήμιο ή και τα δύο. Ο Περιφερειακός Σύμβουλος κ. Γεώργιος Καλούδης δήλωσε ότι συμφωνεί με την εισήγηση με την προϋπόθεση να επανέλθει το θέμα σε επόμενη συνεδρίαση\nΠΕΡΙΦΕΡΕΙΑΚΟ ΣΥΜΒΟΥΛΙΟ ΙΟΝΙΩΝ ΝΗΣΩΝ. Κε Πρόεδρε, κε Περιφερειάρχη, αγαπητοί συνάδελφοι.\nΠΕΡΙΦΕΡΕΙΑΚΟ ΣΥΜΒΟΥΛΙΟ ΙΟΝΙΩΝ ΝΗΣΩΝ ΕΙΣΗΓΗΣΗ: Σχέδιο Στρατηγικής ανάπτυξης του τουριστικού προϊόντος της Π.Ι.Ν. Στρατηγικές επικοινωνίας και προβολής. Κε Πρόεδρε, κε Περιφερειάρχη, αγαπητοί συνάδελφοι.


Ευκαιρίες για «σανό» :: Στο Ψαχνό :: Κόντρα\nΠαρασκευή 14 Δεκεμβρίου 2018 | 05:42\nΕνα τέτοιο γεγονός είναι η σύλληψη των δύο ελλήνων στρατιωτικών στον Εβρο, καθώς πέρασαν σε τουρκικό έδαφος, κυνηγώντας ή ψάχνοντας μετανάστες και πρόσφυγες, στο πλαίσιο ενός ακήρυκτου πολέμου ενάντια σε όποιον πρόσφυγα ή μετανάστη περνάει τα ελληνικά σύνορα. Με τις διαστάσεις που πήρε το γεγονός μετατράπηκε σε εθνικιστικό «σανό» που σερβίρεται σε τεράστιες ποσότητες σε καθημερινή βάση, σε συσκευασίες «ασορτί» με την ιδιαίτερη φυσιογνωμία κάθε αστικού κόμματος.\n«Ολοι ενωμένοι» είναι το μήνυμα που βομβαρδίζει καθημερινά τον ελληνικό λαό.\nΕυχαριστούμε, αλλά δε θα πάρουμε. Δε θα ενωθούμε με τους δυνάστες του ελληνικού λαού και τα τσιράκια τους. Ούτε θα συναινέσουμε στο «σαφάρι» που διεξάγεται κρυφά στον Εβρο, με θύματα ανθρώπους που -αν μη τι άλλο- προστατεύονται από τη συνθήκη της Γενεύης.\nΑν το επεισόδιο στον Εβρο ήταν τυχαίο (μολονότι, αν δεν ήταν τόσο αλαζόνες, θα έπρεπε να το περιμένουν), οι απανωτοί κύκλοι της σκανδαλολογίας έχουν περισσότερο το χαρακτήρα του σχεδιασμένου. Είναι το τελευταίο καταφύγιο των ΣΥΡΙΖΑΝΕΛ, στην απέλπιδα προσπάθειά τους να διαχωριστούν από τους υπόλοιπους.\nΦυσικά και θα παρακολουθήσουμε ό,τι αποκαλύπτεται και έχει άρωμα σκανδάλου. Ομως δε θα μείνουμε στις λασπομαχίες ανάμεσα στα αστικά κόμματα εξουσίας. Θα προσπαθήσουμε να πάμε στην ουσία. Κανένας τους δε θα παρουσιάσει στοιχεία για το αν και πόσα πήρε ο ένας ή ο άλλος πολιτικός προηγούμενων κυβερνήσεων. Αλλά και κανένας τους δε θα μιλήσει για το στύψιμο του ελληνικού λαού με τις τιμές των φαρμάκων και με τη μεταβίβαση του μεγαλύτερου μέρους της δαπάνης στις πλάτες εργαζόμενων και συνταξιούχων. Για το μεγάλο «πάρτι» των καπιταλιστών του φαρμάκου, με τις πλάτες των κυβερνήσεων.\nΚυρίως, κανένας τους δε θα ασχοληθεί με το μεγάλο σκάνδαλο της ίδιας της λειτουργίας του καπιταλισμού, της βύθισης του εργαζόμενου λαού στη βαρβαρότητα, για την κινεζοποίηση χωρίς ορίζοντα λήξης. Γιατί βρίσκονται σ' αυτές τις θέσεις για να υπηρετούν με τον μεγαλύτερο φανατισμό αυτό το σύστημα.\nΜε μια σκυταλοδρομία που κρατάει ήδη οχτώ χρόνια, εναλλάσσονται στους κυβερνητικούς θώκους εφαρμόζοντας την ίδια βαθιά αντιλαϊκή πολιτική. Και θέλουν να πείσουν τον ελληνικό λαό ότι κάποιοι είναι «λερωμένοι» και κάποιοι είναι «άσπιλοι». Για να συνεχίσουν την ίδια πολιτική!\nΑρκεί αυτός ο απλός συλλογισμός για να φανεί η ουσία της λασπομαχίας και η υποκρισία του «όλα στο φως». Ο ίδιος συλλογισμός οδηγεί σε ένα και μόνο συμπέρασμα: μακριά από την αστική πολιτική, σε όλες τις εκφάνσεις της. Γιατί όλες αυτές οι εκφάνσεις διαχειρίζονται και στηρίζουν την καπιταλιστική βαρβαρότητα.\nΑπόλυτος ταξικός διαχωρισμός σε όλα τα επίπεδα. Αυτή είναι η κατεύθυνση στην οποία πρέπει να συνταχθεί κάθε συνεπής υπερασπιστής της υπόθεσης του προλεταριάτου. Ν' αλλάξουμε την ατζέντα για να μπορέσουμε να προχωρήσουμε.


Ona Mist Apple Crumble 170grOna Mist Fresh Linen 170gr\nΦορητό, ελεγχόμενο και προσιτό!\nΤο Οna Mist Dispenser έχει επανασχεδιαστεί και είναι διαθέσιμο σε μια πραγματικά προσιτή τιμή. Έχει 3 προγραμματιζόμενα χρονικά διαστήματα ψεκασμού. Το Οna Mist Dispenser είναι μια εξαιρετική συσκευή για τον έλεγχο των οσμών σε μικρές περιοχές. Διαθέτει ένα ηλεκτρονικό μάτι που αισθάνεται έντονο φως ή χαμηλό φωτισμό. Μπορείτε να το θέσετε για ψεκασμό μόνο στο σκοτάδι (χαμηλό φως) ή κατά τη διάρκεια της ημέρας. Η τρίτη επιλογή σας επιτρέπει να το θέσετε σε ψεκασμό 24 ώρες την ημέρα. Το σπρέι μετριέται σε τρία ρυθμιζόμενα χρονικά διαστήματα - 7,5 λεπτά, 15 λεπτά, ή 30 λεπτά. Μπορεί να τοποθετηθεί οπουδήποτε!\nΤο Ona δεν καλύπτει τις οσμές, τις εξαφανίζει οριστικά διαλύοντας με φυσικό τρόπο τα σωματίδια που είναι υπεύθυνα για αυτές! Δοκιμάστε το στα πιο δύσκολα: οσμές από κατοικίδια ζώα, από σκουπίδια, μούχλα και μύκητες, από καπνό και ότι άλλο φανταστείτε! To μόνο που θα αφήσει είναι.. μια μυρωδιά από φρεσκάδα και καθαριότητα! Επιπλέον, σκοτώνει τα αερομεταφερόμενα μικρόβια και αναστέλλει την ανάπτυξη των βακτηρίων! Και το πιο σημαντικό: ο εξουδετερωτής οσμών Ona είναι εντελώς οργανικός: ένα μίγμα από 32 αιθέρια έλαια δρα για την πλήρη απομάκρυνση των δυσάρεστων οσμών!


Διεθνές Επιστημονικό Συνέδριο ETFA 2007\nΣτοιχεία επικοινωνίαςΣταύρος Κουμπιάςemail:koubias AT ee.upatras.gr\n25.09.2007 - 28.09.2007, Συνεδριακό και Πολιτιστικό Κέντρο Πανεπιστημίου Πατρών\nΔΙΟΡΓΑΝΩΣΗ ΤΟΥ ΕΠΙΣΤΗΜΟΝΙΚΟΥ ΣΥΝΕΔΡΙΟΥ ETFA 2007\nTo Πανεπιστήμιο Πατρών και το Ινστιτούτο Ηλεκτρολόγων και Ηλεκτρονικών Μηχανικών (Institute of Electrical and Electronic Engineers - ΙΕΕΕ) διοργανώνει φέτος από τις 25 έως 28 Σεπτεμβρίου το διεθνές επιστημονικό συνέδριο με τίτλο ΙΕΕΕ Emerging Technologies and Factory Automation» (ETFA 2007) στο Συνεδριακό και Πολιτιστικό Κέντρο του Πανεπιστημίου Πατρών.\nΠρόκειται για ένα από τα μεγαλύτερα επιστημονικά συνέδρια παγκοσμίως που αφορά στον τομέα του προηγμένου βιομηχανικού και εργοστασιακού αυτοματισμού, όπου παρουσιάζονται τόσο οι τρέχουσες προηγμένες επιστημονικές και τεχνολογικές εξελίξεις, όσο και οι αναδυόμενες τάσεις.\nΣτο συνέδριο συμμετέχουν καθηγητές Πανεπιστημίων, ερευνητές και μηχανικοί από την Ελλάδα και το εξωτερικό που ασχολούνται με σχετικά ζητήματα υψηλής τεχνολογίας παγκοσμίως. Στο συνέδριο αυτό υπολογίζεται ότι θα συμμετέχουν περίπου 350 σύνεδροι από όλον τον κόσμο.\nΓια την ενημέρωσή σας το χρονοδιάγραμμα του συνεδρίου προβλέπει:\nΤρίτη 25 Σεπτεμβρίου ? Ημερίδα «ETFA 2007 Industry Day».\nΏρα έναρξης 9:00 πμ.\nΤετάρτη 26 - Παρασκευή 28 Σεπτεμβρίου ? Παρουσιάσεις Επιστημονικών Εργασιών σύμφωνα με το πρόγραμμα.\nΏρα έναρξης: 9:00 πμ.\nΠρόεδρος Συνεδρίου ETFA2007


ΔημοσίευσεCy Vidales Τροποποιήθηκε πριν 3 χρόνια\n2 Κυριακή 11 Δεκεμβρίου 05 Αρχές Ερμηνευτικής Ι\n3 Εξηγητική και ερμηνευτική Εξηγητική Τι σήμαινε το κείμενο για αυτούς για τους οποίους γράφτηκε Ερμηνευτική Τι σημαίνει το κείμενο για μας σήμερα\n4 Α’ ΜΕΡΟΣ ΕΞΗΓΗΤΙΚΗ\n5 Εξηγητική: δηλ. πώς να διαβάζουμε το κείμενο σωστά 1) Θέτουμε ερωτήματα που έχουν να κάνουν με τα ιστορικά συμφραζόμενα 2) Θέτουμε ερωτήματα που έχουν να κάνουν με τα λογοτεχνικά συμφραζόμενα\n6 Εξηγητική: α) το ιστορικό πλαίσιο Σε ποια εποχή και σε ποιον πολιτισμό εντάσσονται ο συγγραφέας και οι αναγνώστες του; Ποια ήταν η αφορμή για το συγκεκριμένο βιβλίο;\n7 Εξηγητική: β) το λογοτεχνικό πλαίσιο Ποιο είναι το είδος του κειμένου;  Ιστορία-αφήγηση;  Ποίηση;  Επιστολή; Ποιος είναι ο στόχος του συγγραφέα - επί τη βάσει της συγκεκριμένης αφορμής που διαπιστώσαμε- ;\n8 Εξηγητική: β) το λογοτεχνικό πλαίσιο Ποια η έννοια των λέξεων; Ποια η σωστή σύνταξή τους; Οι λέξεις έχουν νόημα μόνο μέσα σε προτάσεις, οι προτάσεις μέσα σε παραγράφους, οι παράγραφοι μέσα σε νοηματικές ενότητες. Συμφραζόμενα. Ποιος είναι ο ειρμός των σκέψεων του συγγραφέα;\n9 Βοηθήματα για την εξηγητική Μια καλή μετάφραση (η μετάφραση είναι ήδη ερμηνεία), αν δεν γνωρίζουμε τις αρχαίες γλώσσες. Βιβλικό λεξικό Εγχειρίδιο της Βίβλου Ταμείο της Αγίας Γραφής Καλοί σχολιαστές\n10 Παράδειγμα εξηγητικής: Επιστολές της ΚΔ\n11 Τυπικά μέρη επιστολών  Όνομα συγγραφέα  Όνομα παραλήπτη  χαιρετισμός  προσευχή και ευχαριστία  κύριος μέρος  τελικός χαιρετισμός\n12 Χαρακτηριστικό επιστολών: Συγκεκριμένη αφορμή Όλες οι επιστολές είναι συγγράμματα που προήλθαν από συγκεκριμένες περιστάσεις σε ένα συγκεκριμένο χώρο και χρόνο του 1ου αιώνα μετά Χριστόν. Συνήθως πρόκειται για κάποια λανθασμένη συμπεριφορά ή διδασκαλία σε κάποια εκκλησία, που έπρεπε να διορθωθεί. Συμπέρασμα: Δεν είναι έργα συστηματικής θεολογίας. Είναι θεολογία στην υπηρεσία μιας ιδιαίτερης ανάγκης.\n13 Α’ Κορινθίους: Ένταξη στο ιστορικό και λογοτεχνικό πλαίσιο 1) Πληροφορίες για την Κόρινθο από Βιβλικό Λεξικό. 2) Ανάγνωση αρχικά ολόκληρου του βιβλίου: απόκτηση συνολικής εικόνας. 3) Χωρισμός της επιστολής σε θεματικές ενότητες και επανειλημμένη ανάγνωσή τους. 4) Κρατάμε σύντομες σημειώσεις από το κείμενο\n14 Τι ερωτήσεις κάνουμε και τι λογής σημειώσεις κρατούμε; Ερώτηση: Ποιοι είναι οι παραλήπτες της επιστολής (Ιουδαίοι, Έλληνες, πλούσιοι, δούλοι κ.λπ ). Απάντηση: Κυρίως εθνικοί, λίγοι Ιουδαίοι. Πολλά εσωτερικά προβλήματα (ς’ 9-11, η’ 10, ιβ’ 2, ιγ’) Ερώτηση: Ποιες είναι οι διαθέσεις του Παύλου; Απάντηση: Άλλοτε τους επιπλήττει, άλλοτε τους προτρέπει, άλλοτε τους παρακαλεί. (δ’ 8-21, δ’ 14-17, ς’ 18-20) Ερώτηση: Αναφέρονται η αφορμή και οι σκοποί της επιστολής; Απάντηση: Ο Παύλος έχει ενημερωθεί για την εκκλησία της Κορίνθου από άτομα από την οικία της Χλόης (α’ 10-12, ε’ 1). Επίσης έχει λάβει επιστολή από την εκκλησία, όπου του έχουν θέσει ζητήματα, στα οποία απαντά. (ζ’ 1, ζ’ 25, ιβ’ 1, ις’ 1, ις’ 12).\n15 Τι ερωτήσεις κάνουμε και τι λογής σημειώσεις κρατούμε; Ερώτηση: Ποιες είναι οι λογικές διαιρέσεις του κειμένου; Απάντηση:  Πρώτα έξι κεφάλαια Πρόβλημα διαίρεσης στην εκκλησία (α’ 10- δ’ 21) Πρόβλημα πειθαρχίας μέλους (ε’ 1-13) Πρόβλημα μηνύσεων (ς’ 1-11) Πρόβλημα πορνείας (ς’ 12-20)\n16 Τι ερωτήσεις κάνουμε και τι λογής σημειώσεις κρατούμε;  Υπόλοιπα κεφάλαια Συμπεριφορά μέσα στον γάμο (ζ’ 1-24) Οι παρθένες (ζ’ 25-40) Ειδωλόθυτα (η’ 1- ια’ 1) Κάλυμμα γυναικών (ια’ 2-16) Καταχρήσεις στο Κυριακό Δείπνο (ια’ 17-34) Πνευματικά χαρίσματα (ιβ’ ιδ’) Σωματική ανάσταση πιστών (ιε’ 1-58) Λογία (ις’ 1-11) Επιστροφή Απολλώ (ις’ 12) Προτροπές και χαιρετισμοί (ις’ 13-24)\n17 Πώς προχωρούμε στη μελέτη; Σκεπτόμαστε με βάση τις παραγράφους. Ρωτούμε:  Τι μας λέει σε αυτή την παράγραφο;  Γιατί το λέει στο σημείο αυτό;\n18 Β’ ΜΕΡΟΣ ΕΡΜΗΝΕΥΤΙΚΗ\n19 Κανόνας Πρώτος Ένα κείμενο δεν μπορεί να σημαίνει κάτι που δεν σήμαινε ποτέ είτε για τον αποστολέα είτε για τους παραλήπτες της επιστολής.  Παράδειγμα: Τι σημαίνει το «τέλειον» (Α’ Κορ. ιγ’ 10) για τους παραλήπτες της επιστολής;\n20 Κανόνας Δεύτερος Όταν αντιμετωπίζουμε παρόμοιες καταστάσεις υπό παρόμοιες συνθήκες με τους παραλήπτες της επιστολής, ο λόγος του Θεού για μας είναι ο ίδιος όπως και σε εκείνους.  Παράδειγμα: «Πάντες ήμαρτον», «Κατά χάριν είσθε σεσωσμένοι διά της πίστεως», ισχύουν τόσο σε εκείνους όσο και σε εμάς.\n21 Όταν ο λόγος του Θεού μιλά για καταστάσεις ανόμοιες με τις δικές μας (π.χ. το θέμα των ειδωλόθυτων) προσπαθούμε μετά από καλή εξήγηση του κειμένου να βρούμε ποια αρχή, ποιο αξίωμα, ποιο κριτήριο του λόγου του Θεού κρύβεται πίσω από την συγκεκριμένη συμβουλή του αποστόλου (π.χ. η αρχή του μη σκανδαλισμού των αδελφών). Κανόνας Τρίτος\n22 Η αρχή αυτή που θα ανακαλύψουμε θα πρέπει και πάλι να εφαρμόζεται σε παρόμοιες καταστάσεις προς εκείνη για την οποία γράφτηκε (π.χ. την αρχή του σκανδαλισμού θα πρέπει να την εφαρμόζουμε σε καταστάσεις πραγματικά επιζήμιες για τους αδελφούς, όχι όταν απλώς ένας αδελφός θίγεται από κάτι).\n23 Το πρόβλημα της πολιτισμικής σχετικότητας\n24 Παρατήρηση 1η Πρέπει να διακρίνουμε ανάμεσα στον πυρήνα του μηνύματος της Βίβλου και ζητήματα που εξαρτώνται από αυτόν.  Παράδειγμα: Η δημιουργία, η πτώση,η λύτρωση, η Δεύτερη Έλευση ανήκουν στον πυρήνα του μηνύματος. Τα χαρίσματα ή το κάλυμμα των γυναικών στην περιφέρεια του μηνύματος.\n25 Παρατήρηση 2η Πρέπει να διακρίνουμε ανάμεσα σε  ηθικά ζητήματα απόλυτα και  σε ηθικά ζητήματα που ίσως να διαφέρουν από πολιτισμό σε πολιτισμό.  Παράδειγμα: Η μοιχεία, η ομοφυλοφιλία είναι πάντοτε αμαρτίες. Το κάλυμμα της γυναίκας, φαίνεται πως είναι θέμα πολιτισμού. Επίσης η κατανάλωση ειδωλοθύτων που πουλιούνται στην αγορά είναι θέμα χρήσης και κατάχρησης.\n26 Παρατήρηση 3η Σε ορισμένα σημεία η ΚΔ κρατά ομοιόμορφη στάση, σε άλλα όμως, φαίνεται να διαφοροποιείται κατά περίπτωση. Παράδειγμα: Η ΚΔ κρατά ομοιόμορφη στάση κατά του φόνου, της κλοπής κ.λπ. Όσον αφορά όμως τη διακονία των γυναικών μάλλον όχι: Ρωμ. ις’ 1-2: η Φοίβη είναι διακόνισσα Ρωμ. ις’ 3: η Πρίσκιλλα συνεργάτις του Παύλου Πράξ. κα’ 8: θυγατέρες του Άγαβου προφητεύουν Πράξ. ιη’ 26: η Πρίσκιλλα και ο Ακύλας διδάσκουν τον Απολλώ Α’ Τιμ. β’ 11-12: Απαγόρευση σε γυναίκες να διδάσκουν\n27 Παρατήρηση 4η Πρέπει να διακρίνουμε τις αρχές της ΚΔ από τις συγκεκριμένες εφαρμογές τους.  Παράδειγμα: Η αρχή της σεμνότητας στην ενδυμασία είχε άλλη εφαρμογή τότε και άλλη σήμερα.\n28 Παρατήρηση 5η Πρέπει να προσδιοριστεί με προσοχή ποιες επιλογές είχε ένας συγγραφέας της ΚΔ στο πλαίσιο του πολιτισμού του.  Παράδειγμα: Οι συγγραφείς της ΚΔ καταδικάζουν την ομοφυλοφιλία. Όχι όμως και τη δουλεία.\n29 Παρατήρηση 6η Πρέπει να λαμβάνουμε υπόψη τις διαφορές του 1ου αι. μ.Χ. από τον 21ο αι. μ.Χ.  Παράδειγμα: Ο Παύλος στη Ρωμ. ιγ’ 1-7 μιλά μόνο για την υποταγή στην εξουσία. Τότε βέβαια υπήρχε αυτοκράτορας. Σήμερα, ωστόσο, στα δημοκρατικά πολιτεύματα έχουμε τη δυνατότητα να αναθεωρούμε τους κακούς νόμους και να μην ψηφίζουμε κακούς πολιτικούς.\n30 Βιβλιογραφία G. Fee – D. Stuart, Ανακαλύπτοντας τον πλούτο της Αγίας Γραφής (Εκδ. Ο Λόγος)\n31 Προσευχή και περισυλλογή Ευχαριστία Για όσους κοπιάζουν, ώστε να ερμηνεύεται σωστά ο λόγος του Θεού. Δέηση Για σοφία στη μελέτη του λόγου του Θεού, έτσι ώστε ο Λόγος του Θεού να ορθοτομείται.


FCA | motori.gr\nMotori / Σχετικοί Όροι / FCA\nRAM: Το pickup με σύστημα καθαρισμού νερού\nΤα σκίτσα με τα φουτουριστικά pickup της RAM που βλέπετε δεν έχουν δημιουργηθεί από επαγγελματίες σε κάποιο επίσημο Κέντρο Σχεδίασης.\nFCA: Δωρεά 10 εκατ. ευρώ για τον κορωνοϊό\nΟ μεγάλος αριθμός κρουσμάτων και θυμάτων από τη ραγδαία εξάπλωση του κορωνοϊού (Covid-19) στη γειτονική Ιταλία ευαισθητοποίησε την οικογένεια Ανιέλι και τις εταιρείες του Ομίλου FCA.\nFCA: Κλείνει εργοστάσια ο κορωνοϊός\nΣτο πλαίσιο της προσπάθειας που γίνεται σε πανευρωπαϊκό επίπεδο για τον περιορισμό εξάπλωσης του κορωνοϊού, η FCA αναγκάστηκε να σταματήσει την παραγωγή και να κλείσει εργοστάσιά της που βρίσκονται σε τρεις ευρωπαϊκές χώρες.\nΘα "κοπούν" μάρκες μετά τη συγχώνευση;\nΌταν δύο αυτοκινητοβιομηχανίες ενώνονται, είναι πιθανό κάποιες μάρκες να σταματήσουν να υφίστανται, επειδή στοχεύουν στο ίδιο κοινό, οπότε η συγχώνευση FCA και PSA έχει δημιουργήσει την εξής απορία. Θα “κοπούν” κάποιες μάρκες και αν ναι, ποιες;\nΤι θα γίνει με τις πλατφόρμες;\nΜε τις διαδικασίες για τη συγχώνευση των FCA και PSA να προχωράνε, έχουν αρχίσει να καταστρώνονται σχέδια που αφορούν τι θα γίνει με τις πλατφόρμες των μοντέλων που θα δημιουργήσει στο μέλλον η νέα εταιρεία που θα προκύψει.\nΤα διοικητικά συμβούλια των PSA και FCA έχουν εγκρίνει τη συμφωνία μεταξύ των δύο ομίλων που αφορά τη συγχώνευσή τους, η αξία της οποίας θα φτάσει τα 50 δισεκατομμύρια δολάρια (44.9 δισεκατομμύρια ευρώ).\nΗ διείσδυση στην Κίνα και οι ρύποι στην Ευρώπη\nΑπό το ιστορικό Fiat 126 στο νέο ρεκόρ παραγωγής\nH επικαιρότητα σχετικά με τον Όμιλο FCA μας μεταφέρει στην Πολωνία, όπου στην πόλη Τίσι βρίσκεται ένα σημαντικό εργοστάσιο.\nΈκλεισε το deal. Δείτε όλες τις λεπτομέρειες\nΤελικά οι όμιλοι FCA και PSA ανακοίνωσαν ότι θα συγχωνευθούν σε μία νέα εταιρεία, δημιουργώντας με αυτόν τον τρόπο τον τέταρτο μεγαλύτερο κατασκευαστή αυτοκινήτων στον κόσμο, σε ό,τι αφορά τις πωλήσεις.\nO πρώτες επίσημες ανακοινώσεις\nΟι όμιλοι FCA και PSA ανακοίνωσαν επίσημα ότι υπάρχουν συνομιλίες μεταξύ τους οι οποίες θα μπορούσαν να οδηγήσουν σε συγχώνευσή τους, επιβεβαιώνοντας με αυτόν τον τρόπο δημοσιεύματα που έκαναν την εμφάνισή τους στο διεθνή τύπο και\nΣυζητήσεις για κοινή πορεία\nΟι όμιλοι FCA και PSA, σύμφωνα με δημοσιεύματα του εξωτερικού, βρίσκονται σε συνομιλίες έχοντας στο επίκεντρο την πιθανότητα συγχώνευσης με τη δημιουργία μία νέας εταιρείας.\nΝέα μονάδα στο Τορίνο. Τι θα κατασκευάζει;\nΟ όμιλος FCA, στο πλαίσιο της στροφής προς τα ηλεκτρικά αυτοκίνητα, αποφάσισε να δημιουργήσει ένα νέο εργοστάσιο κατασκευής μπαταριών το οποίο θα βρίσκεται στο Τορίνο, στη μονάδα Μιραφιόρι.


180MOIRES: TA YΠΟΠΤΑ ΣΗΜΑΔΙΑ ΠΟΥ ΔΕΙΧΝΟΥΝ ΠΡΟΒΛΗΜΑ ΣΤΑ ΝΕΦΡΑ…\nTA YΠΟΠΤΑ ΣΗΜΑΔΙΑ ΠΟΥ ΔΕΙΧΝΟΥΝ ΠΡΟΒΛΗΜΑ ΣΤΑ ΝΕΦΡΑ…\nΤα προβλήματα στα νεφρά δεν έχουν χαρακτηριστεί τυχαία ως «σιωπηλός κίνδυνος», καθώς στην πλειοψηφία των περιπτώσεων τα συμπτώματα εκδηλώνονται …\nόταν πλέον το πρόβλημα βρίσκεται σε αρκετά προχωρημένο στάδιο.\nΣας παρουσιάζουμε τα κυριότερα σημάδια που υποδηλώνουν δυσλειτουργία και θα πρέπει να σας κάνουν να απευθυνθείτε στο γιατρό σας το συντομότερο δυνατό:\nΑίμα στα ούρα και αλλαγές στην ενούρηση\nΤο αίμα είναι ένας βέβαιος λόγος ανησυχίας. Μπορεί να οφείλεται σε κάποια άλλη πάθηση, επιβάλλει όμως την επίσκεψη στο γιατρό. Επίσης, είναι δυνατόν να παρατηρηθεί είτε μείωση είτε αύξηση, ιδιαίτερα το βράδυ.\nΔυσκολία ή πόνος\nΤα νεφρά φιλτράρουν τις βλαβερές ουσίες και τα περιττά υγρά από το σώμα. Όταν τα νεφρά δυσλειτουργούν, τα υγρά συσσωρεύονται και προκαλούν οίδημα στα χέρια, τα πόδια, τους αστραγάλους ή και το πρόσωπο.\nΥπερβολική κόπωση και γενικευμένη αδυναμία\nΑναρτήθηκε από vag mag στις 14:49\nΤο ασβέστιο αυξάνει τη διάρκεια ζωής μιας γυναίκας...\nΗ άλωση του ΟΑΚΑ! (vds) και η δήλωση Γιαννακόπουλο...\nΣτη Μανωλάδα ο πρώτος μετανάστης δήμαρχος στην Ελλ...\nΈρευνες της Αντιτρομοκρατικής στα γραφεία του ΠΑΣΟ...\nΜια ανάσα από συμφωνία μεταξύ Ολυμπιακού και Μπλατ